timestamp: atn

url: =Zi 3 Nei Mipa - Zomi Adventist Innkuan\nFebruary 16 São Tomé and Príncipe\nCarlos in zi thum nei hi. Africa tuipi dunga gamneu Sao Tome gam ah teng uh hi. Amah le a sanggam pasal sagihte pen Seventh-day Adventist ahi a pii-uh’ innsung panin khangkhia uh hi. A pii uh a sih khit ciangin a unau tengun nungtolh kik khin uh hi. Kum 21 a phak ciangin, Carlos in Sunday tangg ahi, Edite tawh tanu khat nei uh hi.\nThu kinialna hong kipan pah hi. Tua tuikulh gam-a te’ ngeina ah, ta numei a suah phet in bilbah batsak pah uh hi. Tua pen lauhuaina panin a daal ding ahi hi. Carlos pen biakinn a tunzawh nawnloh saam hangin a tanu’ bil vut-in bilbah abat sak ding pen thukim vet lo hi. Tua bangin a buai mahmah kawmkal uah, a pasal’ theihloh kal in Edite in a tanu pen phungzi pa kiangah na tuisawp sak hi.\nTua thu a theih ciangin Carlos in a lawmnu maa’-in zi dang khat, Maria tenpih hi. Edite in pen a pasal ngai lai veve ahih manin kizom veve lai uh hi. “Tua hangin zi nih kinei kha suak hi” Carlos in ci hi. Tua khit ciangin, a thumna numei khat hong mu leuleu hi. Hong omkhawm in ta hong nei leuleu uh hi.\nTu-in a zi masa tawh ta 5, a zi nihna tawh ta 4, a zi thumna tawh ta 1 hong nei hi. Innkuan thum aadingin a hun hong khenta ahih manin a zi masa pangpa kisa lua-in, a vengte uh Adventist innkuan ahi nupa khat tawh va ki lawmta den hi. Amaute’ biakinn ah va kikhawm den in, a tawpna-ah tui va kiphum hi. Tua kawmkal ah Carlos in, VoA (Voice of America) US kumpi te’ zat thuthak pulaak khiatna zum ah nasep sem a, Pasian’ thu pen lunglut lua lo hi.\nNi khat, a zipi, Edite tawh a neih a tanute nih Sabbath ni ciangin tui kiphum ding ahi hi. Tua lai-ah tha a va pia dingin a zipi in sam hi. Tua sapna bel mangg bilbel hi. Kum 10 val gual apha, a tanute in biakinn sungah latuam sakna hongneih uh a zak ciangin a khitui hong luang hi. A neulai-a, a pi tawh akikhop lai nilehunte phawk hi. Mi’ muhding ut loin a lehlam nga-in a khitui nul simsim hi. Tua ni-a kipan in a zi masa tawh biakinn ah hong kikhawm den ta hi. A zi nihna Maria in hih thu atheih ciangin a pasal mawhsak in, kikhen ding tawh tobawl hi.\n“Adventistte in zi tampi neih ding phal lo uh hi. Tu in nang’ Edite tawh ki letthat a sawm nahi hi,” Maria in ci hi. Carlos in, “Biakinnah, ka ki letthat pih ding a zong-a pai ka hi kei-a, Hotkhiatna zong aa a pai ka hizaw hi. Nang zong hotkhiatna na kisam hi. Biakinn ah kei tawh hong kikhawm zaw in,” a ci hi.\nMaria zong biakinn ah hong zui ta hi. Sabbath sim in Carlos in a zi mas te nutateng biakinn khat ah kha masa in, tua khit teh a zi nihna te nutateng biakinn dang khat ah kha leuleu hi. Amah bel kaingawi-in va kikhop pih kawikawi hi. Tua kawmkal ah a zi thumna pen in nusia in pasal dang khat tawh na omkhawm hi. Carlos in khanih sung, Sabbath sim in antangg in thu ngen den hi. A zi masa mah tawh kipzaw dingin a lungsim kizo zaw a, ahi zongin Lai Siangtho tungtawn in kipsak nuam hi. Ni khat, a Lai Siangtho hong kawm in thu ngen hi. “Lai Siangtho sung pan in aphii hong musak in Topa aw” ci hi.\nA Lai Siangtho leemna mun a etsuk leh Malakhi 2:14 sung mukha lian hi. “Na khangno lai-a na tenpih, ama’ tungah na cihtakloh, na zi leh nang’ kikal ah Topa teci hi-a; himah taleh amah pen nang’ kikoppih hi a, kiciamna tawh na tenpih na zi ahi hi.”(NKJV)\nA zi nihna pen maak dingin Carlos in khentat ta hi. Tua thu Maria kiangah a gen ciangin a nupa un kap khawm ngekngek uh a, a tawpna ah a zi nihna Maria in telsiam ta hi. December 29, 2013 ni-in Carlos in a zi masa Edite pen thukip in tenpih ta a, tua khit ciangin tui kiphum uh hi.\n“Tua khit a kipan nuntakna thak ka nei thei hi. Tu in mi thak ka hi ta hi. Pasian in kei’ tungah hong bawl thute agen kawikawi dingin kigingsa in ka om hi,” Carlos in ci hi.\nPrev post Lesson 7: Pengkul 7te\nNext post Lesson 8: SATAN ZAWHCIPSA GALPA


url: =Pu Thawn Mang (kum 62) Sihvui hunngelna :: ZOMI DAILY\nPu Thawn Mang (kum 62) Sihvui hunngelna\nposted on 5 April 2016 at 10:51 pm Lomkholna: Dahpihna, News, Zomi\nA tangthu a tom\nPu Thawn Mang-62 Rawngceu beh ahi Pu Thang Kham le Pi Ngaih Khim te sung pan Sep 21, 1953 kum in piang in, April 04, 2016 ni in van innpi ah hong zuat san hi. Leitung ah kum 62 le kha 7 sung hong nungtak pih hi.\nUnau 12 sung ah a (2) na hi a, 1982 kum in Pi Ning Go Man (Gualnam) beh tawh kiteng uh hi. Pasian thupha tawh tapa (1) leh tanu (2) nei uh hi.\n(1) Nu Sung Kip Dim(B.Th) + Pa Thang Ngaih Lian (Kawlpi)\n(2) Pa Pau Suan Thang(B.E)+ Nu Vung Sian Dim (Malaysia)\n(3) Lia Van Neih Sui (Malaysia) te ahi uh hi.\nTuu 7 nei a, Numei (3) le Pasal (4) ahihi.\nPilsinna tan (5) ciang bek manin Nu hong nusiat ciangin innkuan hamsat na tawh kawlpi pai in a mah le amah hanciam in kawlpi Shwelaylwin motor zui hi.\nZi leh ta a neih khit ciang sum zongin Malaysia ah 1997-98 in khat vei pai a, tua khit ciangin a nih vei na 2002-2003 kim pawl in pai leuleu hi.A thum vei na Malaysia ah innkuan in April 2011 in pai a, July 2011 in a it mahmah a zi in Sugai Buloh Zato pi pan nusia hi.\nA nuntak sungin Pasian a ding sep theih bang in sem a, Kawlpi a om sungin zong EBC pawlpi ah Upa leh meiset lam tavuan la in, a kisap na zui in biakinn cing zong sem hi. Malaysia hong ah zong EBC-KL pawlpi ah thudotpi hi aa, Pasian kiang hong ciah san dong mah in Pasian gam a ding a sep theih bang in a sem khat ahihi.\nPrevious: Zomi khangno le Media ~ Thang Nen Mung\nNext: Pilna Bek Mah I Khantohpih Ding Hi ~ Hau Za Cin\nLawi ek lakpan apiangkhia lungno tetawh Burger limmahmah kibawl


url: =Victoria Grove • Current Top 3\nPosted: Thu 1. Jun 2017, 11:40\nPosted: Thu 1. Jun 2017, 13:23\nPosted: Thu 1. Jun 2017, 20:26\nPosted: Thu 1. Jun 2017, 22:40\nPosted: Fri 2. Jun 2017, 00:26\nPosted: Thu 8. Jun 2017, 17:24\nPosted: Fri 9. Jun 2017, 15:13\nPosted: Thu 15. Jun 2017, 22:00\nPosted: Sat 24. Jun 2017, 02:46\nPosted: Tue 27. Jun 2017, 21:46\nPosted: Fri 7. Jul 2017, 12:49\nPosted: Sat 19. Aug 2017, 16:34


url: =Palai (IICor 5:20) :: ZOMI DAILY\nposted on 22 May 2016 at 8:37 am UTC+9:30 Lomkholna: Article, Biakna\nPalai cih kammal in khiatna nam tampitak nei thei hi. A tomin gen leng khat le khat kikala nasem cihna ahi hi. Nasem cihna sungah zong nam tampitak om a, a hoihlama Palai sem le a sialam Palai sem zong omthei hi. Hih Palai nasem nam tampitak om sung pan a nuaia teng kikum suk dih ni.\n1. Pasian’ Palai (Ambassador for God)\nThu-um mite’n i telsa khat ahi zahkhopin i Topa Zeisu pen Pasian le mite kikala Palai nasem ahi hi. Ahi zongin a tel nailo thu-um lo mite le Pasian kikala Palai nasem zong Zeisu mah ahi hi. Pasian in leitung mite khempeuh hong itluat manin hong gumkhia dingin a Tapa Zeisu hong sawl ahi hi. (Jn 3:16). Eden huan panin Pasian le mihing kikhenin i om ciangin mihingte zong kisuangin lauin buin, Ama thuciamna palsat khin ihih manin Pasian tawh a kikhen ihi hi. Ahi zongin Pasian in hong it lua mahmah veve ahih manin amah le ei mihingte kikal a Palai nasem dingin Zeisu hong sawl hi.\nTua manin mihing le Pasian a kilemkik nading a nasem Topa Zeisu Khazih pen Pasian le mite kikala nasem Palai, kilemna Palai ahi hi.\n2. ZEISU’ KHAZIH PALAI (AMBASSADOR FOR CHRIST)\nZeisu’ Khazih Palai i cihte pen Ama’ hong kam vaikhakna ahi, Note pai unla, mi khempeuh Keima nungzui mi suaksakin, Pa min, Tapa min le Kha Siangtho min tawh tui naphum un. (Mtt 28:19) a cih bangin Ama thu gen a, a vakvak a na asem mite ahi hi. Sawltak Paul in Kote pen Khazih tangin nasem ka hi uh a, Pasian in kote zangin note’ tungah thu a hong gen ahi hi. Pasian tawh kilemin pawlkhatin na om nading un Khazih tangin a hong thum ka hi uhhi (IICor 5:20) ci hi.\nHih a tunga Mtt 28:19 i et ciangin Pa min, Tapa min le Kha Siangtho min tawh tuiphum ding ci ahih manin Pastorte a gen deuh hi leh kilawm a, II Cor 5:20 i etkik ciangin Zeisu kam vaikhakna bangin Ama’ thu a tangko Sia le Sia lo ci loin a kuamah peuh a gennuam hi leh kilawm hi.\nTua manin Zeisu’ Palai, Zeisu’ tangmite pen Ama hong sawlna bangin a zuite ahi hi. Pil man, siamman kicin man hi loin Ama’ min suanga nuntak na kipiakhia khempeuh Zeisu’ Palai ahi hi. Tua ahih manin Zeisu in a mite kemin huu ahih manin amaute zahtak huai mahmah a, bawlsiat khak ding, khasiat luatsak khak ding kidop huai mahmah hi. Banghang hiam cih leh amaute pen mi nasem hi loin Zeisu’ sawlna a mang Zeisu Palaite ahih manun A na a sepsak uh Zeisu in amaute a bawlsiate le a bawlphate tung ah thaman pia kim ding hi. Sawltak Paul in mihai ka hih uh leh zong Pasian minthan nading hi a, mipil ka hih uh leh zong note’ phattuam nading mah ahi hi. (II Cor. 5:13) ci hi.\nSATAN’ PALAI (AMBASSADOR FOR SATAN)\nPasian’ Palai , Zeisu’ Palai cih a om mah bangin Satan Palai cih zong om thei a, Pasian thu nialin Zeisu Khazih a up loh bek hi loin a lang pangte le mihing khat le khat a sutuah a kisiasakte Satan’ Palai kici thei ding hi. Satan’ Palai pen koi pan hong kipan hiam cih leh Eden huan pan gulpi tungtawnin hong kipan hi. Hih pen Pasian le mite’ kilemna a siasak Palai nasep ahi hi.\nMtt 24 sungah Zeisu’ Palai ahi lo Satan’ Palai Zeisu ki neih khem mitampi hong piang ding cih gen kholhna om hi. Tua mah bangin Kum zalom 20 sungbekin zong Khazih kineih khem mi 10,000 bang om kici hi. Tham loin Pasian nasem, taktak a kicite nangawn zuau genin Satan’ Palai nasep tawh a thuah zong om veve hi.\n4. MITE PALAI (AMBASSADOR FOR MEN)\nJn 15:17 sungah Topa Zeisu in thukham lian khat hong pia a, tua in.”Note khat le khat na ki-it un,” cih ahi hi. Ahi zongin thu tuamtuam hang le kipawlna nasep a tuamtuam hangin Pasian deihna tawh kituak khollo mite deihna hang bek tawh Palai nasepna mun tampi i nei kha zel hi. Hibang nasepna hangin a kilem kimlai a khenkham Palai nasep cih bangin a om theih mah bangin, a kilem lote kilemsak, a kingai lote kingai sak Palai nasepna tampi mah om thei veve hi.\nPalai cih tawh kisai-in Pasian’ Palai, Zeisu’ Khazih’ Palai,\nSatan’ Palai le Mite’ Palai ci-in thu li bang i gen hi. Hihte sung panin Pasian’ Palai pen Zeisu Khazih bekin a sep hi a, tualo a dangdang Palai nasep nate pen mihingte sep ahi hi. Hih nasepte a sem a tuam ciat hi loin mi khat tungah a omkhawm ngeingai thei ahi hi. Mikhat in a vekpi-in a thuah theih nasep ahi hi. I thulu ii deihna taktak pen Zeisu Khazih’ Palai ahi dingin thu-um mi khempeuh hong lunggulh hi. Hih Palai nasep tha man pen ei’ tungah i sepna bang ciatciatin hong tung tektek ding ahi hi. Tua hi leh sanggam aw, nang! kua Palai hi pha deuh na hiam?(Ref:Tangko\nMarch – April, 2001)\n(Hih lai at pa pen Cikha Township Baptist Association (CTBA) ah GS leh President term khat tuak a sep khit ciang tuin Malaysia ah Pasian nasem mah in om a, ni khat in nupa kop tampipi kitenna pia hi.) Palai Laihawm\nPrevious: Dahna Pulakna : Mangpha Pa Thang Lam Cin\nNext: Pha mawh kei – Rev. Thawng Go Thang


url: =ZOGAM.COM - Kawlgam Khualzinna\nKAWLGAM KHUALZINNA | J.M. Ngul Khan Pau\n(October 29 - Nov 19, 2012)\nOctober 27 zingsang vanleng tawh Guwahati panin Kolkata lam manawh in ka leng uh hi. Tutung kei bek hong kisam ahih hangin Tedim khuapi dong paitheih ding lunggulhna tawh Dimnu leh ka tapa uh Daniel Gin Sian Mung in hong zui uh hi. Dimnu tawh Yangon dong nihvei ka pai khit uh hangin aman mun dang pha nailo hi. Netaji Subhas Chandra Bose International Airtport, Kolkata ah Pa Lian Naulak in hong na muak a, amau inn ah paisuak in zingann lim mahmah ka ne uh hi. Ama'n ka zintun nading uh Thawng Cin Thang (Thangbawi Naulak) kiang dong hong kha hi. A zing Nipini Kolkata Zomi Christian Fellowship ah kikhawm in thugenna hun zong ken ka nei hi.\nKolkata panin Yangon: Kolkata vanlengtual ah immigration check na munah Mizo numei khat immigration officer tawh kimu ung. Ama'n “Mizo pau na thei hiam?” hong ci a, ken zong, “Ka hria a lawm,” cih tawh ka kiho suak uh hi. Air India tawh Kolkata panin lengkhia nai nih sungin Yangon International Airport ka tung uh hi. Vanlengtual ah David Nawltling, a zi Go Ngaih Lun, leh a tate uh leh Sia Thang Khan Khen in hong na muak uh hi. David leh Lun sepna Myanmar Institute of Research and Mission ah ka paisuak uh hi. Topa huhna tawh kumsim mah in na khangto uh hi. Tua zan amau omna tawh kinaih Diamond Hotel ah ka giak uh hi. Tedim Baptist Convention Youth Department min tawh Kolkata-Yangon kikal ciah leh kuan kei vanleng man ding leh visa man ding hong pia pa Tun Khan Pau, pa Zen Thawn Mung, pa Pau Deih Lian leh pa Nang Lam Cin tungah lungdamna lian mahmah hi.\nNational Youth Leaders Conference: Bible Society of Myanmar General Secretary Rev. Khoi Lam Thang makaihna tawh Kawlgam Khangno Makaite Khoppi October 30-Nov 1, sung Myanmar Baptist Convention zum ah hun kizang hi. Thugen tampi lak panin kei zong Challenges Faced by Youth Today cih ka gen hi. Khangno makai mi 130 hong paikhawm uh a, amau denomination 10 val pan hong paikhawm ahi uh hi. Biakpiakna leh thusinna thalawptakin ni thum sung kizang thei hi. Kawlgam khangnote' haksatna nam guk hong kikum unla, tua ciangin hong pulak un, ci-in hun ka pia a, amau hong pulak nam gukte in: (i) Khamtheih guihtheih (ii) Zawnna leh cihmawhna (iii) Internet pan a milim hoihlo etna (iv) Sangkah zawhlohna (v) Zahmawh thu a kidek zawh lohna (vi) Pasian tawh kizop lohna hihte mahmah in khangno nuntakna siasak pen ci uh hi. Khangno makaite lakah Pasian in a zat mahmah ka muh manin lungdamhuai kasa hi.\nYangon to Mandalay: Air condition bus nuam mahmah tawh zing nai 8 in dingkhia in nitak nai 5 in Mandalay ka tung uh hi. Vanleng tuang dingte mah bangin bus sungah hostess maitai mahmah in hong kem hi. Bus sungah mainul leh tuidawn ding hong pia uh a, lampi hoih mahmah ahih manin kigim man lo hi. Sun hunin annekna nuam mahmah khatah khawl in tua zawh kitai kik vingveng hi. Mandalay ah ZBCM pawlpi chairman upa Do Zam Thang te innkuan in ann hong vak in zintunna Hotel Dynasty pen U Dai Lian te in hong sik uh hi. Nov 2, zing nai 10:00 pan nitak nai 3:00 dong thusinna kinei thei a, Mandalay sunga Zomi pawlpi makaite hong kihel thei uh hi. Rev. Kham Sian Khup in mipi muakna leh thuzaksakna kimtak hong nei masa hi. Sia Khup tawh ko innkuan ka kizop zawh uh kum sawm nih valzo hi. Hun masa ah, Mimal Kisiansuahna thu Late 51 leh 2 Sam 11 sung panin ka gen hi. “Thupha sang ci-in ei leh ei bangzah vei i kigen hangin, mimal mawhna panin siansuah i hih kei leh thupha taktak kingah thei lo ding hi,” cih ka genpi pen ahi hi.\nInntek pawlpite thusiamna tawh sun-aan lim mahmah hong vak zawh uh ciangin nitak lam ah hun nihna kipan kik hi. Hih hunah Innkuan Kisiansuahna cih thulu tawh Paikhiatna 12, Luke 15:8-10 siksanin Dimnu tawh ka genkhawm uh hi. Inn ninsak leivui leh momkhau bek hi loin, gamtatna leh thu hoihlote hangin ninzaw hi. Nu leh pa in Pasian zahtakna tawh hong gamtat ciangin a bulpi siangtho a, tua bang innsung ah tate zong gamtat kilawm leh Pasian zahtakna tawh hong khangkhia hamtang uh hi. Pasian thu mahmah in inn nin hong phiatkhiatsak ciangin, inn siang kinei pan ding hi. Mandalay Zomite tawh hun tamzaw ngah kik ding lametna tawh hun kihial bawl hi. Pa Thang Do Lian in a mawtaw tawh hong vakpih koikoi a, nitak ann Pa Cin Khan Pau te nupa in annsai ah hong vak phitphet uh hi.\nMandalay pan Kawlpi: Nov 3 zingsang nai 7:00 in Pegasus mawtaw tawh Kawlpi lam pai dingin ka dingkhia uh hi. Ko innkuan mawtaw saap Mandalay ZBCM pawlpite'n hong piaksak uh hi. Nai khat val ka tai zawh uh ciang Mungzua khua kitung a, lasa siam Sangpite innah zingann ka ne uh hi. Zomi khangno Pasian phatna lasiam sungah Kawlla tawh a minthang ngiat Sangpi tawh ka kimuh khak loh hangun (amah a nu leh pa tawh Australia lamah zin) a sanggam numeite'n hong zindona uh thupi kasa mahmah uh hi. Tua panin paisuak in nitak nai 8:30 in Kawlpi ka tung uh hi. Lampi pen guahzu citciat ahih manin lamsiat man bek hi loin lamnal a, kimanlang theilo hi. Lam nuam vive a gamtangte adingin dipkuathuai i sak hun om thei hi. Topa hehpihna tawh bangmah buaina om loin Kawlpi ka tung uh a, Rev. Job Thawngno leh siate pawlkhat in hong na ngak uh hi. Amau tawh ka kimuh uh ciangin lampi gimna khempeuh kimangngilhpah hi. Yangon panin Mandalay, Mandalay panin Kawlpi hong hong tawnpih, hong makaih Sia Thang Khan Khen leh a innkuanpihte tungah zong lungdam mahmah ung.\nKawlpi pan Gawngmual Khua: Nov 5 ni-in upa Kap Khen Pau thusiamna tawh ama mawtaw zangin Kawlpi panin Tedim khuapi dong nai 4 sung ka paito uh hi. Tedim Baptist Convention zumpi ah sun ann lim mahmah tawh hong na muak uh hi. Siate leh upate tawh hun tomcik sung ahi zongin kiho biangbuang in Gawngmual khua lamah TBC Khangno khoppi leh Tin Jubilee zang dingin ka paisuk uh hi. Tua nitak a kipanin nitak simin thugenna hun ken ka zang hi. Topa in khangnote bek lawng loin nupi papite zong ki-apna hunah kipiakna kinei ziahziah thei tawntung hi. Hih khoppi Nov 5-8 sung, Gawngmual khua pawlpi tuamtuamte UPC, EBC leh adangdangte kigawmin hong zindo uh hi. Ko innkuan upa Mangbawk leh nu Zamte inn ah ka tung uh hi. Hong it hong kepnate uh Topa'n thupha tawh hong thukkiksak hen.\nA zing sun hun sungin thusinna zing nai 8:00 panin nitak nai 4:20 dong kinei hi. Rev. Dr. Pau Suan Kam in 21st century Khangnote' kalsuanzia ding, Pa Kap Khen Pau in Khangnote leh sumzonzia, Rev. Go Van Mung in The role of Christian Youth in Nation building, Pa Do Khan Khup in Youth and Sport Ministry, Tang Lang Khan Mung in Khangno leh Politics leh ken Mihing Manphatna ka pia uh hi. Khua kiim khua pam panin khangno bek hi loin nupi papi thungai dingin hong kihel thei uh hi.\nNitak kikhop zawh simin hun nihna kibawl den a, Karen, Kachin minamte namlam leh Zomite daklam, sawngsik, tonko lam, laphuah sa in kidemna, fashion show, skit, musical night cih bangin hun kizang hi. Ni nih sung guah zuzu kikhawmte lah tawp tuanlo, innteek annhuan sabawlte zong guahnuai ah sep leh bawl khawl loin sem tangtang in, kuama guahzuk manin kithadahsak cih bang om lo hi. Khangnote zong sunkhua mah in thusinna ah tu khipkhep uh a, kithumang mahmah kasa hi. Music leh phatna la tawh hong makaih makaite zong kipia zo mahmah kasa hi. Khuatualte kipiakzawhna etteh tak kasa uh hi, a gim a tawlna khempeuh uh Topa'n a zah tampi in thukkik hen.\nGawngmual khua panin Kawlpi: Upa Suan Pau te deihsakna tawh Nov 9 ni-in amau inn ah zingann ka ne uh hi. Hornbill Hospital zong Dr. Piang tawh en in thungetna ka neihsak hi. Dr. Piang pen Rajasthan lamah MBBS a zawh ciangin Tura Christian Hospital ah Medical Officer hong sem ngei a, tua zawh ciangin multiple specialist sinin a zawh ciangin Tedim khuapi ah i mi leh sate kem dingin ciah kik hi. Dr. Piang te'n vok khat hong gawh in a liang nih tawh Kawlpi lam Kapno mawtaw tawh ka ciahsuk uh hi. Nov 10 ni-in zing kikhop Tahan Baptist Church ah, Tainih a pai Khristian cih ka gen a, amau zong vok khat mah hong gawh uh hi. Tua nitak in Emmanuel Baptist Church ah Gunkuang Namthum leh Khristian Nuntakna cih zangin hun ka zang uh a, amau zong vok khat mah hong gawh uh hi.\nZCLS, A.G. Galilee Pawlpi: ZCLS inntekna tawh A cidam innkuan cih ko nupa in sun khat thusinna hong kihel makaite tawh ka zangkhawm uh hi. Nitak nih Topa lam innkuan (Late 127) leh Topa zahtak pa leh a innsung (Late 128) sung panin thugenna hun ka zang thei hi. Biakinn ah kitalo ahih manin amau biakinn huang sungah kitu dim phitphet hi. ZCLS in sepkhiat ding ngaihsutna a neihte uh thapiak ding leh lai leh pau kepcingna leh zuunna ding phualpi khat in ka tuat hi. Zomite sung ah lasiam leh music siam kitam ahih manin hih bang vai limci i neih ciangin zong amaute hangin mipi kithalawp, tha zong kingah hi. Ko hun ka zawh ciangun Yangon lam manawh in ka pai uh a, Pu Hau Khen Kham in Zomi leh Democracy cih thusinna neihpih hi. Tua nitakin Kalay ZOMUS makaihna tawh lasiam leh music siamte'n concert bawl uh hi.\nKawlpi panin Yangon: Nov 14 ni-in Kawlpi panin Yangon lam manawh in kumpi vanleng tawh ka leng uh hi. Kapno te nupa in vanlengtual ah hong na muak uh hi. Ka tunna ding uh YMCA ah hong kha uh hi. A zing ciangin GZA Central Committee Queen's Park Hotel ah kamkumna kinei thei hi. Nov 16 ni zing lamin Myanmar Baptist Convention a Mission Secretary Rev. Thawng Khan Siing tawh mission leh mailam nasepzia ding kikupna hun ka nei thei hi. Tua ciang sun hun in Rev. Ngul Cin Thang, MEGST a Church history lecturer tawh kum kik vai ding thu pawl khat geelkhopna ka nei uh hi. Nov 17 ni-in All Nations Theological Seminary (ANTS) ah hunzang dingin siapipa Lam Cin Thang te nupa tawh ka pai uh hi. Daniel Gin Sian Mung in laisimna leh social work a lunglutna hang gen a, Dimnu in Lai Siangtho sang ah a kah lai thumang mawh a sak genna nei hi. Ken 2 Tim 1:1-10 sung panin Fan the Flame cih thulu zangin thuhilhna ka nei hi.\nNov 18, Nipi ni-in Tedim Baptist Church, Yangon ah thugenna ka nei a, Innkuan tawh kisai dotna namli cih thulu zangin hansuahna ka nei hi. Tua zawh in Yangon Sizang Baptist Church ah Innkuan Nuam cih thu ka gen kik hi. Pawlpite thusiamna sunann lim mahmah annsai ah hong vak uh hi. Tua nitak lamin Ciimnuai Student (MIT Sanginn pan) te in hong kimuhpih uh a, thudotna leh dawnna hun nuamtak ka zang thei uh hi. Mandalay leh Kawlpi ah zong Zomi Sangnaupang kipawl khawmte'n hun hong zatpih uh hi. Tua nitak in Sia Go Chin Zam, OM National Director in ko innkuan leh Rev. Khoi Lam Thang ann hong nekpih hi. A zing ciangin Sia Zambawi mah in vanlengtual ah ama mawtaw tawh hong kha hi.\nZomi Khristiante adingin: Kawlgam Khristiante leh a deuh kholin Zomi Khristiante adingin ngaihsutna tamlo kong behlap nuam hi. USSR hong kitapma 1980 kiim in Leitungbup Khristian Kipawlna tuamtuamte'n USSR ah mission nasep ding lim ngaihsut mahmah uh hi. Hong kihon ciangin Europe leh America gam panin mission leh denomination tuamtuam lut in tua gam a Khristiante amau pawlpi (denomination) dingin sepna leh sum tawh na pantah na zol uh hi. Communist nuai a omkhawm Khristiante gam hong kihontak ciangin khenpi in kikhen uh hi. Bang hang hiam cih leh a suakta gam a om Pawlpite zong kigawm theilo vive ahih manun amau aituam ding ciat kituh bawl uh hi.\nNepal gam Hindu Kingdom ci-in kiciamteh penkum 1990 ma in kikhakcip bikbek hi. Ahi zongin Democracy deihna tawh kumpi khat ukna panin multi-party government hong suah ciangin gamdang panin mission leh denomination hong lut leuleu uh hi. Kei 1984 kum in Kathmandu ah survey bawl in ka pai lai-in United Mission to Nepal nuai ah mission nasepna khempeuh kipawlkhawm uh hi. Lai Siangtho sanginn khat om a, tua zong mi theih loh dingin leinuai ah laihilhna nei uh hi. Tu'n Kathmandu ah denomination tampi om khin zo, Pastor tampite zong khasum tampi pia zo dingte na bel mengmeng uh ahih manin Nepal gam Khristiante kikhen zihziah hi.\nThukhupna: Hih khualzinna ah gelhkhak loh, lungdam koh ding a kilawm tampi om hi. Ko innkuan in tuate hangin Topa tungah lungdam ka koko uh hi. Kong ciah ni un, President Barak Obama in Kawlgam hong phak ni tawh kituak a, Yangon vanlengtual ah USA vanlengpi nih na om hi. A zat ding mawtaw leh vandangte amau gam pan vanleng khat in hong pua uh hi. Ko zakna ah Kawlgam pen tulaitak leitung gam khualzin mite hawhna ah a thumna (third most tourist nation in the world) ci-in ka za uh hi. Hong kihon mah bangin hoihna tampi hong tung ding a, siatna in zong hong zui ding hi. Topa in a sim u leh naute thupha hong pia hen.


url: =MY STORY- The Rebel: Pau dangh zilna\nPau dangh zilna\nI omna mun a pau kizangte theih kia hilo in zattheih leh siam a poimoh hi. India gam a omte a ding in Hindi na poimoh a, gamdang/mundang i cih Korea hin Japan hitaleh tuamun a pau kizangte theih a kul hi.\nIndia ah THE OFFICIAL LANGUAGES ACT, 1963 ana om hi. Tualo in, gam laibupi, Constitution Article 120: Language to be used in Parliament leh Article 343: Official language of the Union toh kisai a genkia hilo in Official lai Hindi in gelh a poimoh hun a om hi. India danbu a ombang in sepkhiak a hihtheihna ding in State capital leh mun poimoh teng phial ah Hindi a ziltheih hi. Lamka ah zong zilna mun a om hi. Tualo in galzil theihna toh kisai ngetna Dy. Director (Sansthan) Central Hindi Training Institute, 2-A Prithvi Raj Road, New Delhi-110 011 ah kumteng in 1st May apan 20th June kikal hun in a khak theih hi. Galzilte a ding in kum khat ahih banah viva voce exam a omsak se uhi. Training laktheihte PRABODH, PRAVEEN leh PRGAYA ci in min a pia uhi. Tualo in Typing leh Steno zong a om hi. India pen Region A, B, C a sehkhen ahi a kum 2015 ma ngeingei a region teng a siam ding uh cih hunsalo in President order a hisak hial uhi.Three languages formula a cih zong na om veh aw.\nAll India Service i cih IAS, IPS leh Sepaih saab hi in Service khat pepeuh ah Hindi siam a poimoh hi.Kei bang a CBSE nuai a lote leh Hindi siamlo ten training neih a kul hi. Dialect i cih, Language ahilo Paite pau pass maimai kei bangte a ding in a buaihuai hi. 'Paite pau bang ahia' cih natan ka thei naikei. Lamzang pau ci leng hilo. Bukpi pau, Val pau banah Kangkap leh Songtal pau tualleng te lah na hisamlo. Dapzar pau lah hiboksilo. Paite pau om nailo, 'in the making' ci mai ni. Tuamah bangin Tedim pau i cih Sihzang pau ahikei a, Dim, Vangteh, Losau, Khuano leh Hausa pau ahi, Teizang pau zong ahi samkei hi.\nPau dangh ka zil khakna ka hong gelh ding. Computer programming languages toh bel ka hong mekmat kei ding hi.Ka Sepna terms and conditions ah kum nga sunga siam ding cih ahi. Kei mipa ana siam manlo tageet hi veng aw. Siamloh manin Annual Increment hong block ciang un heh lamlam bang a suak hi. Lah phatuam hetlo. Salah.\nHindi kizatna leh poimohna mun Delhi i cih Hindi Region/Zone A ah ka hong posting hi. Hindi ka theihdan toh amau paudan a ki bang kei khopmai. Ka sappa North Indiate hiven North East, Itanagar ah a kampau theisiamlo ahihman un ken ka 'Hindi pau theihpen' zangin thugen/trg ka piak zangzang ciang in miten man' mahmah pouh uh ei. Ka pu Mang in Hindi zong a 'bukpi pau' om ahi ana ci hial hi. Ka nu khozakna hoihlo a' bilkiang ah ka nau Biabiak toh speaker koihin a Radio a ka thugen ka ngaihkhiatsak ek lai bang ka phawk a. Tualo in ka samggampa Paul toh broken deuh in Khasi pau bang, Assamese, Nagamese leh Nepali khong a ka pau bualbual uhi. A hitaka genin ka pau fuaifuai te uh ka ngaihtuah thak ciang in jokal kasa hi.\nHindi training ding in Office in a hong sawl hi. Class lak theihna mun tampi om mahleh kei Planning Commission Building, [Hindi in Yojana Bhavan a cih uh; Hindi zangpah chat le maw] Sansad Marg ah Monday, Wednesday leh Friday pre lunch in ka hoh kauhkauh hi. Class kaima in Library ah ka lut a Magazine tuamtuam ka simkhitin class ah vatu, Ofis a lunch ne malam in Ofis kai eh virtual world ah shout kawm in nna kasem hi. Multi-tasking himai. Ka class kaipihte, ei theihdan a vaite hithou,Tamil, Bengali leh Hyderabad mi bangzah hiam ahi uhi. Tualo in Lower class ah kei bang a Manipur mi nupi khat leh Nagaland te khat zong a om uhi. State lian leh namlian ten Hindi a ngeingaihloh man un eipawl a ding in nuamtuam ana hi phiangsan hi.\nOrissa ah ka omlai in a CM pa uh Naveen Patnaik mah bangin, Oriya ka theikei hi. Oriya theihngai hita. Class ka pai masak ni in teacher in hong gen/hilh bangmah ka thei sekei.Test of patience kaci maive. Amah University Professor hi zomah lai. Class kai gige ka hihman in a ni ni in ka hong theisam hi. Kuate hiam cihdan leh annnekna di khop ka thei. Melhoih tho ka hi di foreigner hong sa uh banah bahadur hong ci hetlo uh eingal ve.\nHindi level nihte Prabodh leh Praveen 6months regular course tuak hiven ka pass khitin level thumna, Pragya ka kai non hi. Exam day 29 Nov 2009 a hong tungta hi. Ka kisak in ka late khasim hi. Ka zi mundang hohna ding nei in bangtan hiam a hong zui ut hi. Gari heikhe din innnuai ah ka kumsukpah hi. Minit 5 sungin a hong kumsuk keileh taisan di himai.\nGari in kikhoh cencen, Google maps a driving route ka ciamteh ka cih hi a taibuai veve. Exam centre omna lampi/road kamuhtak in damhuai kabang. Gari koihna ding buai hita. A centre lutna kiangah gari koih, kikhoh khengal in gate a omte kiangah gari ka koihlut theidiam ka cihleh, 'haanji' ci uh. Gari heklut dia kava naih leh maijen, gari chabi a sungah kalh khumkha! A Exam center zonna dia admit card ka lakkhiat leh mobile ka khut ah ka tawikha lel hi. Spare chabi pe ding in ka innkuanpihte hong pai buai khaleh ci in keimah in kava lakkik a poimoh hi.\nExam gelh cencen. Ka Exam pihte a upa mahmah uhi. 'Kha non a pension ding ahi' a cih uh bang a om hi. A hong dot bawl ua, a question te hong simkhia in ka ci a ken a dawnna ding ka hilhtheih bang a om zeih hi.\nSentence bawl leh translation, Office noting leh Official letter cihte a hong pai hi. Gari chabi lakkik leh Police ten a kaihkhiat khak ding kia ka lungsim ah om ahihman in Leave khat ka sanction kei maive. [Ka exam question khat Leave sanction case toh kisai ahi] Autorickshaw in taitou cencen kawm in 'ann nektheih ngal din na koih un' ka ci malam hi. Dailen suak zomah. Buaina i tuah ciang in a lom a hongtung mah bang kasa taktak ahihchu. Anne khin ka kuankhe non ngal hi. Autorickshaw ka tuan in ka chabi laakpen a dik mah hia, gari khatpen chabi hikei mo ci in ka en phapha zawzen hi. Centre tung nonta. Gari ana kaikhelo uh, kipahsak in. Heklut ngal in ka Exam non ziahziah hi. Theih tawm hia gelh kin hia theikhang paikhe masa pen in ka pang hi.\n31 Dec 2009 in http://rajbhasha.nic.in website ah result ka check hi. Ka min banah mark omte column by column in ka en pheiphei hi. Last column ah pass cih na om zeih. Nuam. Topper award cihte chu kahase. Ko Office ah bel i pass nakleh Honorarium a omzek. Government sepna hileh loh punna ki enjoy d hi a. Course teng pass vekta ci in kifuhsak deuh a ka omleh hicin a gelh uhi: Prabodh is an elementary course, equivalent to Primary level as regards to knowledge of Hindi is concern. Praveen is an intermediary course is equivalent to Middle level. Pragya is the final course equivalent to High School level cih ahi. A poisekei. Poimoh a cih uh 'Working knowledge in Hindi' pen 'Certificate-ly qualified in Hindi' toh kumthak 2010 zang ding ka hita. Fuhtho hilou.\nPauman kila naikei mahleh mawk pau theih ahikei. Grammatically correct leh legally true ahih kul hi. 'Midangte'n pau bang ci zil ua, nekzonna a zangthei uh hiam' cih ka theikei. Ken bel ka siamlohna ka thei deuhdeuh.


url: =LUNGDAMKOHNA: A tuahsia innkuante aa ding veina a lakkhiasate - TUNGZANG NEWS\nLUNGDAMKOHNA: A tuahsia innkuante aa ding veina a lakkhiasate\nAki tangko khia sa ahi Panpih Ding Hanthotna ommah bangin, Malaysia gamsung gampua pan a tuahsia innkuante a lainatpih, a vei pawlkhatin sumtang mahmahin hong khak/puak uhhi. ZAM tawnlo-in a tanaute tung a piakhia zong ki omding hi. Hih bangin, mipih innkuan khat a tuahsiat teh van gikpi puakpih ding aa a phal ngam Zomi khempeuh tung Pa Dal Khup' tanaute khempeuh tangin Lungdamna Lianpi ih pulak hi. A piaksawm lai leh hong khaksawm lai zong ki-om aa, a piakhia khinsate anuai aa teng hi;


url: =Netflix a zang te in ih theihsa hi a, Tapidaw te ading a bawl ngiat ahi http://www.pureflix.com ah upna hong khansuah pih ding leh hong kipsak thei ding video hoih tuamtuam om hi.\nAdded by Taang Sianpu on October 15, 2015 at 11:22am — No Comments\nAdded by Laangpu on June 13, 2014 at 3:20am — No Comments\nAdded by Laangpu on June 13, 2014 at 2:48am — No Comments\nPages 3-8 om…\nAdded by Laangpu on June 13, 2014 at 2:26am — No Comments\nZomi U leh Nau te Khat peuh in phattuam na\nDing a hih khak leh ci in a tom in hong gen ning,\n1.A masa in na phone bang cih ding …\nAdded by Müãñg Pü Zomi on March 21, 2014 at 9:30am — No Comments\nAdded by Rev. Mang Ngaih cin on October 14, 2013 at 9:24pm — No Comments\nွSaya Paing Soe Interview ဆရာပိုင္စိုးႏွင္႔ေတြ႔ဆုံေမးျမန္း\nAdded by itnadamtui on July 15, 2013 at 12:07pm — No Comments\nAdded by Biak Lyan Sang on June 9, 2013 at 9:43am — No Comments\nTonzang Youth Library pen Rev Tuan Khan Mung ii makaih vaihawmna tawh 2008 kum April sunga khualetui ading veina le deihsakna tawh a na kihong laibusaal ahi hi. Mailamah khualung vai a geel a hawm ding tulai khangthak khangnote in lai…\nAdded by Biak Lyan Sang on June 6, 2013 at 12:30pm — 1 Comment\nAndroid Phone te Myanmar Font\nAdded by Müãñg Pü Zomi on May 29, 2013 at 12:00pm — No Comments\nAdded by AwBa on May 25, 2013 at 11:35pm — 2 Comments


url: =Zomi Nam Ni leh Zomi Cup 2015 Tungzang Khua ah om ding hi\nDear, Zomi pih khempeuh\nZomi pih khempeuh Zomi Nam Ni muak thei kim dingin i omna ciat tek panin ki lam en hang! I minam leh minam ni te thupi sakin i omna ah Topa'n minam lianin hong lamto ta hen!.\nZomi Nam Ni muakna dingin Zomi Cup 2015 Tungzang khua ah kimawlna om ding ahih manin khua kiim teng tawh kimawl dingin kisam ahi hi. Kimawlna lam; mahin mipi kai khawm zo pen ahih manin Zomi Cup tukpeng kidemna leh Zomi Nam Ni kituak in kigel ahi hi. Zomi Nam Ni muakna leh dawnna dingin Zogam leitangah aki kai khawm zo leh akinai deuh khua teng kisamin Zomi Nam Ni kipawl khawmin Tungzang khua ah Zomi Cup kimawlna tawh kizang khawm ding hi.\nZomi Cup tukpeng kimawlna ngimna leh deihna Zomi Nam Ni tawh kituak sak den ding deihna bulpi hi. Zomi Nam Ni te muakin mipi tam theithei leh khua khat leh khat mel kitheihna leh ki lawm tat theihna ong khan semsem nading kimawlna mahin mipi ong huai pen hi. Ni dangin khua khat leh khat kigal neih cih bang om thei hi, tua hun hi nawnlo in minam khat hihna panin kipum khatna leh khantohna adelh minam te i hita hi. Zomi Cupkimawl dingin kisam khua panin apai khempeuh An nek tuidawn leh omna khawlna cih te Tungzang Hausa leh khua mi makai ten kisam bangin ong vai hawm sak ding hi.\nTungzang khua ah Zomi Nam Ni leh Zomi Cup thupi takin ki bawl ding ahih manin mi khempeuhin minam puan leh ngeina van te tua ni’ in zang ziahziah ta ding hi. Zomi Nam Ni muakna in Zothau lawng 67 vei lotna kinei ding hi. Tua ban ah akisam Zomi Cupkimawl khempeuh in thukhun tawh kizui-in kimawl ciat dinga, mihing lam pan siamna leh kivatna te mipi mai ah kipei zialzial ta ding uhhi. Hih pawi vai khempeuh sungahTungzang Hausa leh Zomi Cup makai ten vai khempeuh van ding uh hi. Mipi leh khual panin kimawl dingin ong pai khempeuh suakta takin om thei ding uhhi. Mipi kem dingin Tungzang Hausa lam panin mi 100 kikoih a, tuate'n athengval gamtat khelhna leh buaina kisapna khat peuh om leh man lang takin ong delh/ van ding uh hi.\nZomi Cup kimawl ding kisam khua leh minte:\n12. Suangsang Lumpi\n13. Suangsang khua lui\nTha Man Piak Dan Ding:\n1st Prize Zomi Cup Ks18,000 leh Ks 100,000.\n2nd Prize Ks70,000\n3nd Prize Ks50,000\nZomi Cup kimawl te sungah mi 6 te kitel khia ding.\n1. Kungpan siam pen Ks10,000\n2. Kung mai siam pen Ks10,000\n3. Zomi Cup kimawl sungah lung duaipen Ks10,000\n4. Laikah siampen Ks10,000\n5. Mai kah siampen Ks10,000\n6. Goal pia tampen Ks10,000\nA tunga kisam khua teng sung panin apai khua teng tawh kimawl ding ahi hi, Feb 17, ziinpi tu'n ni hi dinga, Feb 18, Zomi Cup kimawl dingte kipan pah ding hi. Zomi Nam Ni pawipi sungah Zomi Cup piakna kinei ding hi. Feb 17-20, sung nitak simin khangno khempeuhin Concert neikhawm den ding hi. Zomi Nam Ni hun sungah Zomi te ngeina leh lasakna tuamtuam te khempeuh kigawm in tua ni takin kizo siang ding hi. Topa'n Zomi te kituah khopna ah buaina leh nawngkai na om loh nading Zomi pih te’n thungetna ong phawk pih ding ong cial ung! Hih bang vai lianpi te khempeuh Tungzang Hausa makai teng, Tungzang (ZYA) makai teng, Tungzang (TYA) khangno makai tengin vaite khempeuh kipan panin kizawh ciang dong mapang ding uhhi.\nZomi Cup leh Zomi Nam Ni makai te’ tangin:\nThang Tul Muan link\n2/23/2015 12:19:36 am\n3/5/2015 06:29:42 pm\nThupi mah mah ei,pupa plan na Tungzang,vangkhua.\n4/10/2016 12:49:16 pm\nThough tailored is reasonably satisfied, however your internet site may generate kebahaganaku larger various other 50%, We have been definitely comfortable right here.\n4/10/2016 01:29:00 pm\nhaving thank you My, individual loved one along with my family in addition to we receive the truth Most people looking to discover right here, having all the best ., move forward for ones web page\n4/10/2016 02:10:27 pm\n10/4/2016 04:28:34 pm\nTo get latest news of every time, I think this site is the best source which provide this wonderful service. I am touch with this article for a long time and I really get many amazing news of every day through this article. Thanks a lot for sharing this article with us.\n2/15/2017 04:51:35 pm\n4/14/2017 09:51:02 pm\nTirumala Tirupathi Devasthan (TTD) is the temple dedicated to Lord Venkateshwara ttd online\n4/23/2017 03:53:37 pm\ncbse 12th results release date link\n5/11/2017 03:50:35 pm\n6/27/2017 10:42:17 pm\n2/22/2018 03:38:00 am


url: =Mopawi thupi pen kibawl nailo ~ Hau Za Cin :: ZOMI DAILY\nposted on 20 January 2016 at 10:25 am Lomkholna: Article, Hauzacin\nPrincess Diana mopawi mihing million khat in leitung kiuli pan TV ah en kici a, thupi kisa mahmah hi. Amau hun lai in. Ahi zongin thupi nailo hi. US President Bill Clinton tanu Chelsea mopawi ah million 4 val bei a, a mopawi bawlna ding zong khua kisattawm cih bang phial in thupi a, a kim a kiang siangthosak in, vantungah vanleng a len ding nangawn kham bikbek in a ging, a bil-am ding omsak lo uh hi. Tunai mopawi dingin a thupi pen hi a, thupi veve mawk hi. Ahi zongin a thupi pen hi nailo hi.\nNidang laiin mopawi ah sial leh bawng, kel leh ak, etc kigo ciin; gan tuazah go cih khawng kithangsak mahmah hi. A thupi ding bang napi thupilo hi. Mopawi ah khuazang in mipi in uap hi cih khawng kiza a, inn tawmno cik omna khua khawng hi thilthel lel ahih manin thupilo hi. Sum tampi bei ciin ‘tam’ i sak pen tawmlai mahmah hi. Thupi mahmah ciin thupi i sakpen thupi nai hetlo hi. Mopawi ah van tampi keng, tua keng, tua keng, tua keng, tua keng… kici in a ken i theih teng a keng takpi hi in a thupi i sak leh thupi hethetlo hi. Van ken cih khawng a mawkna hi a, a taktak ken ding thupizaw hi. Paktheh naupang melhoih kizang ci in melhoih i cih pen melhoih taktak zo nailo hi. A tua hun in a hoih a bat hang a melhoih hi nai sai lo hi. A tuate sanga zong a melhoihzaw omlua na himawk hi. Mawtaw tam, mipi tam, nek leh dawn tam cih bangin a list kibawl suk neunau a, tuate na thupi hetlo hi. Mopawi ah sumbei tuazah pha hi, hotel hoihpen ah kibawl hi, mawtaw hoih kisap hi kici a, a mawknapi hi; a thupina om kikeuhlo hi. Huihnung bang hi a, lengmang lel a, kuamah in phawk nawnlo hi. Kuamah in ciamteh lo a kuamah in thupisalo hi.\nA taktakin cileng, na theih nai keileh ciamteh in: mopawi thupi pen kibawl nailo hi. Mopawi thupi penpen a kibawl ciang mi khempeuh in lungdamin lasa dinga, mi khempeuh lungdam in kiko ding hi. Gan tam gawh tawh a thupina kitehlo dinga, sum tam zat tawh a thupina kitehlo ding hi. Mipi tam uapna tawh kitehlo dinga, nek leh dawn kicinna tawh kitehlo ding hi. Mopuan leh mo vanken tawh kitehlo dinga, ‘itna’ bek tawh kiteh ding hi. Tua itna luangkhia mi khempeuh in ngah dinga, na kihel a na kihel nuam kei zongin nang zong hong kipia ding hi. Na uap, na uap kei zongin hong peello dinga, na uploh zah dongin lamdang nasa ding hi. Mopawi hun ding kigenkhol paklo dinga, a hun ding ciangin a theilo omlo zah dongin leitung zeel ding hi. Leitung mi khempeuh in TV pan en thei dinga, a ut uh leh amau mahmah a mun ah kihel dingin kicial ding hi. A pai man amau a kisik bel kul kha ve! Kuamah mopawi sim man ding kipiaksak cih kiphallo dinga, mi khempeuh in ama pai man a kisik kul ding hi. A pai utlote bel amau thu hi dinga, a pai ut uh leh kiniallo ding hi. Tua mopawi thupi ding dan bel… kong cial khak kei leh zong na theih nak leh nang hong cialsawnte kiang pan na za inla, mopawi ah hong kihel teitei in. Ka nu leh pa ka pawlpi mi, ka siapa leh ka lawmte in hong cialkha lo maithei a; nang nu leh pa, na pawlpi leh na siate in nang hong cialkha zaw thei hi; cialna kibang hi ciin na sang inla, na umpah lel in. Don’t miss the mopawi thupi pen.\nHih mopawi thupi pen a saite vai tuamtuam gel in kipan khin a, a man peuhpeuh uh ciang mopawi hong sam ding uh hi. Annek ding, giahna ding, kisilna ding, lasakna ding, letphuai piakna ding cihte a vek in hong gel ding uh i lamen hi. Nang bang letphuai na keng dia? Nang? Nang? Nang? Lianlua omlo, neulua omlo ding hi. A lian theithei kideih a, a neu lua zong kisang veve hi. Na piak ciang nang lungsim ah lungdamzah kibanglo ding hi, tua manin a lian lam hong hanciam zaw in. Mopawi ahih manin puanpak leh siangtho lamsang hong silh inla, anne suak dingin kigingkhol in. Mopawi sim khempeuh mopipa tawh ankuang umkhawm dinga, nang zong na kihel leh ankuang um khawm kha ding hiteh. Tua manin ann gilvahlua in hong ne kei in.\nMopawi pen a hun leh ni hong kizasak dinga, nang theihloh in kibawlsim lo ding hi. Nang zong na ut leh kithawi khol in. Na puan sawp in, na khedap thak ding lei in, na puan thak ding lei in, na van piak ding letphuai zong leisa in koih in. Na theih bek tak leh a zinkhia thei pah dingin kigingkhol in. Amun ding kigen thei nai kei – Murlen hi thei, Malaysia hi thei, USA hithei, Kawlpi hi thei, Beijing hi thei, Haiti hi thei, Korea zong hithei. Leitung koi mun peuh hi thei hi. Na kihel theih ding leh mopipa lungdam penpen ding hi.\nKhatvei ciamteh kik in: mopawi thupi pen kibawl nailo hi!\nPrevious: US gamsung khualzinna pawlkhat – 18\nNext: ZYA Mailam Kalsuanzia Ding Idiea Ngetna Vai


url: =Tail Women's Maui Short Sleeve ¼-Zip Mock Neck Golf Top | Golf Galaxy\nkeyboard_arrow_right Tail Women's Maui Short Sleeve ¼-Zip Mock Neck Golf Top\nTail Women's Maui Short Sleeve ¼-Zip Mock Neck Golf Top\nMake a statement on the tee box in the Tail Women’s Maui Short Sleeve Â¼-Zip Mock Neck Golf Top. The performance jersey fabric is wrinkle-resistant and wicks moisture, while a Â¼-zip mock neck collar and high-low hem offer an on-course look that is bold and stylish.\nStyle : GR1519\nWeb ID: 18TAIWMSSMCKZPSTRAPT


url: =Lookup BSB Code: 985-551 For HSB Hongkong & Shanghai Banking Corporation Limited HSBC Bank In Sydney, NSW - Booksigned.com\nLookup BSB Code: 985-551 For HSB Hongkong & Shanghai Banking Corporation Limited HSBC Bank In Sydney, NSW\nFebruary 11, 2018 admin 0 Comments BSB code number of HSB Hongkong & Shanghai Banking Corporation Limited HSBC Sydney branch, BSB number code Sydney HSB Hongkong & Shanghai Banking Corporation Limited HSBC, HSB Hongkong & Shanghai Banking Corporation Limited HSBC Sydney BSB Code\nBSB Number Code Of HSB Hongkong & Shanghai Banking Corporation Limited HSBC At Sydney In NSW\nBelow is the BSB code number of Bank HSB Hongkong & Shanghai Banking Corporation Limited HSBC Sydney branch. BSB code name of HSB Hongkong & Shanghai Banking Corporation Limited HSBC is Hongkong & Shanghai Banking Corp Au. Address of HSB Hongkong & Shanghai Banking Corporation Limited HSBC is 580 George Street, Sydney, NSW, postal code 2000.\nBSB Code Number: 985-551\nBSB Code 985-551\nBSB Name Hongkong & Shanghai Banking Corp Au\nFinancial Institution HSB Hongkong & Shanghai Banking Corporation Limited HSBC\nBSB Address 580 George Street\nBSB Code: 985-551: HSB Hongkong & Shanghai Banking Corporation Limited HSBC with BSB code name Hongkong & Shanghai Banking Corp Au, contact address: 580 George Street, Sydney, NSW postal code 2000. HSB Hongkong & Shanghai Banking Corporation Limited HSBC supports payment method system of PEH.\nDecoding BSB Code 985-551 Of HSB Hongkong & Shanghai Banking Corporation Limited HSBC\nExplanation Of BSB Code Number 985-551\nHere BSB number 985-551 represents Bank HSB Hongkong & Shanghai Banking Corporation Limited HSBC in the state NSW and branch location is at 580 George Street.\nLookup BSB Code: 762-120 For CBA Commonwealth Bank of Australia Bank In Bexley North, NSW\nLookup BSB Code: 735-064 For WBC Westpac Banking Corporation Bank In Renmark, SA\nLookup BSB Code: 086-176 For NAB National Australia Bank Limited Bank In Sydney, NSW


url: =Manipur Buai Na Thu Tawm ~ Mungsen :: ZOMI DAILY\nposted on 23 December 2016 at 9:35 am UTC+9:30 Lomkholna: Mungsen, News, Zomi\nManipur state sung a a huam pi in minam pi 3 om ki ci hi. Manipur (Meitei), Naga leh Kuki (Kuki + Zomi) te a hi uh hi. Manipur lam ah zong ei Zomi te pen Kuki ci leng lah hi lo. Kuki hi lo ci leng lah hi ta tak lo. Ci dan khat hi leh ki lawm sa ing. Tulai tak a Chin leh Zomi dan mah a hi tam maw ci ing. Chin state Zomi te zong Chin hi lo ci leng lah e ZCD MP pawl khat na ngawn in kawl/chin media te khiang a thu ngen na ah “ko/ei Chin” te mah zong a na ci om lai muak hi ven. “Chin lah hi lo, lah hi ve ve” cih pen tulai tak e din mun hi leh ki lawm sa ing. Manipur lam ah zong Zomi leh Kuki pen tua bang pian a hi tam ci pong in (ka up mawh hi). Lai at pa khat at dan pen hoih sa ing. Old Kuki group a ci leh Zomi hi hel. Kuki bek a hi leh ki hel lo. Tuan dan mah in Old Chin group a Zomi hi hel. Min vai bel tua zah ci phot ni.\nTua minam pi 3 te tawh Manipur Chief Minister pan politics hong ki mawl hi ki ci hi. Manipur pen tulai tak India Opposition party (Congress) khut sung ah om hi. Tulai tak India kumpi pen BJP party ten len uh hi. Manipur state kumpi leh India Centre kumpi a len party ki bang lo hi.\nNaga te pen India ah Nagaland cih state khat nei khin uh a, tua ban ah Manipur ah zong tam sim sim om ve ve lai uh hi. Manipur state ah district 9 om a tua sung a 5 pen mualgam hi a, 4 pen zanggam hi. Naga, Old Kuki group te pen mualgam teng ah teng a, meitei te a hi leh zanggam teng a teng uh hi. Tua sung a a ki buai pih mah mah district khat pen Senapati district a hi hi. Senapati district sung a Sadar Hill a ki ci sub-division zong ki hel a tua mun ah pen Kuki te tam pen hi. Senapati district bup pi ah a hih leh Naga tam pen hi. Kuki lam ten Sadar Hill pen district a tuam piak ding ngen den uh a, Naga ten pia nuam lo den uh hi. Tua hang mah ih Naga leh Kuki te buai na tampi piang khin hi.\nAdang khat pen Jiribam sub-division hi a, tua pen West Imphal district sung ah om a, a hi zong a leitang ki zom lo hi. Naga te tampi a teng na Tamenglong Dictrict tawh a lei tang ki zom hi. November kha pan ki pan in Naga ten Jiribam leh Sadar Hill (Kangpokpi) te district piak ding deih lo na lahna in Imphal khuapi pai na lampi (High-way) 2 khak (block) cip sak uh hi.\nE gen sa mah bang in Manipur ah Congress party ten kumpi sem a, India a BJP in kumpi sem hi. Nagaland ah a hih leh NPF (Naga People Front) ten kumpi sem uh a, NPF leh BJP te pen alliance aki pawl a hi uh hi. Meitei te sung a zong ah BJP pen hong popular sem sem hi. 2017 ciang in ki tel na om kik ta ding hi. BJP te in Meitei te leh Naga te vote tawh Manipur state kumpi ngah ding gelna/lam et na tampi nei uh hi. Tua pen tulai tak Manipur Congress kumpi te lung hi mawh sim sim uh hi.\nRelated: US in Russia sumbawlte tungah khalna koihbeh ~ TK Lian\nKei theih dan tua dan hi.\nPrevious: Congo ah lungphona neite 26 kithat ~ TK Lian\nNext: Japan tuipi gei khatah meikanggawp, inn 140 kang ~ ZD


url: =Galkap nasep, vaihawmna leh gam ukna ~ Tual Khan Suan :: ZOMI DAILY\nGalkap nasep, vaihawmna leh gam ukna ~ Tual Khan Suan\nposted on 5 July 2021 at 1:42 pm Lomkholna: Article, Tualkhansuan\nGalkap nasep, vaihawmna leh gam ukna (The role of Army in a nation) ~ Tual Khan Suan\nGam khat ki-ukna (administration) a nung thuap ding, vaihawmna (executive) a semsuah ding leh gambitna (security) a kemcing dingin minam khempeuh in galkap neih kisam hi. Galkap nasep pen gambitna dingin a hut bek hilo in, gam sungah daihna leh kipkhona (peace and stability) a om theih na’ng veng a kep ding a hihi. Gam sungah gal lauhna leh lung patauhna a nei gamsung mite a hu ding pen galkapte’ mawhpuak leh vaipuak ahihi. Gam mite nisim nek zonna leh nuntakna ding zonna ah lung laulo a, a zon a vak theihna dingun, galkapte’n venbitna tavuan a lak ding a hihi. Galkap nasep pen mipi khasum piak nasep (public services) a hihna zui in mipi a kikhen kham saklo ding, mipi hoih zawkna ding leh mipi bitna ding nasep pen a bulpi pen ahihi. Lamkhat pan in cileng, a maute pen mipi in a mau neihsa teng kaikhawm a, khasum a piak uh nasem mite (service-man) a hi uhhi.\nNa sepna khatpeuh a sem ding mite in tua nasep tawh kituak siamna a neih ding kisam a hih manin kisinna hun tampi piak kul hi. Galkap na sep a sem ding a kisinna (training) kah in, a zo mite in galkap nasep a sep tak ciangin muibun leh mazang hi. Galkapna sep sem ding a kisin sak a hih manin gal bangci do ding, galte kiang pan bangci kiven ding, mipite bangci humbit ding leh gam sung paizia tawh kisai thu pawlkhat zong kisin sak hi. Thu tampi a kisin sak hangin a mau a kisinsakna a thu bulpi pen in galkap nasep a sem ding a hih manin thu dangte sangin galkap nasep ah siam zaw pek uhhi.\nGam khatpeuh a hi a, mun khatpeuh a hi zongin a mau seploh ding a sem mite ki mudah hi. Mipi a dingin zong hoihna sangin siatna tun zaw hi. Galkap sem ding a kisin sak mite in galkap nasep bek hilo-in, vaihawmna leh ukna lam hong sawk uh ciangin kilemna a kembit ding leh daihna a kipkho sak ding mite hangin buaina leh gal piang zaw hi (Kawlgam tangthu in hong lak hi). A maute in paulap tuamtuam nei in, a mau le a mau kidik tangsak (justified) thei uhhi. Galkap nasep kisinna ah makaih zia (leadership), ki-ukzia (administration) zong sin ung ci’n theihbeh ding (supplement skills) sinnate siamzaw peuh kisa uhhi. A taktak in galkap nasep kisinna a thu bulpi pen in gal vai leh sa vai kisinna hi a, theihbeh ding a kisam thute zong a kisin hangin a thu bulpi zah in a thuk zaw in sinlo uhhi.\nGam khat sungah gammite hutna ding leh dalna dingin galkap tha kisam mah hi. Gam tuamtuam a uk gam kumpite tungpan suahtakna ngah na’ng na sepna, hanciamna ah zong galkap nasepna pen a thupi khat hi mah hi. Zomite tenna gam khat a hi Kawlgam sung tangthu en leng; Mangkang kumpi (British Empire) pan suahtakna ding pen Politics lampi zui in hanciamna a om mah bangin, galkap thalakna zong om hi. Kawlgam in suahtakna a ngahna dingin galkapte’n a sisan khual-ul bek hilo in, a nuntakna uh tampi pia uhhi. Suahtakna ngah khit tak ciangin zong, gam sung ah daihna leh bitna ( peace and security) a om nadingin ma pang suak uhhi.\nGampua gal (e.g Kuomintang gal-1950s) pan in gamsung hum in kemcing zo uhhi. Gamsung gal (e.g Communist Party of Burma leh minam bing galte) kiang panin zong Kawlgam a kipuk lohna dingin na kem uhhi. Gam bitna ding, gamsung ah daihna a om na ding in gamsung gampua gal pan a kepcing ding pen galkap nasep a hihi. Tua bangin gam sung kipuklo in leitung maitang ah gamkhat in a din kip zawhna ding a nasep pen a mau nasep a hih manin min kisialh pih a, gambup vai khempeuh buluah ding hilo hi. A mau pen tuate sem ding a kisin sak mite a hih man un, a mau sep ding a thu bulpi teng a sem uh hi zaw hi.\nA mau kisinsakna ah siam leh mui mun uh a hih manin ki thupi sak or kigual zo sak in vai dang (affairs) zong a siam ding leh a sem thei dingin hong kisak uh ciangin ki sangzo nawnlo, ki zuizo nawnlo hi. Galkap siam uh a hih manin gam-ukna leh gam vaihawmna a siam ding kisa kha uhhi. Tua hangin gam sung thuneihna deih gawh mawkmawk in, thauvui thautang len uh a hih mah bangin thagum hatna suangin gambup thuneihna sutkhia uhhi. Galkap zia limlim pen thupiak (command) zanglo in na kisem theilo a hih manin, gamsung mi khempeuh thupiak tawh uk uhhi. Thupiak tawh ki-ukna a hih manin na tampi tak sem thei mah tase le uh, mipi in hamsa sa mahmah a hih manin a tawpna ah gambup in zawnlawh leh gentheih lawh hi. A siam khit lohpi uh sem mawk uh a hih man in muibun zolo hi.\nA mau seploh ding na sem a hihna uh a kigen hangin, thei utlo, sang utlo uhhi. Thupiak tawh ki-uk in, lausakna leh vauna tawh ki-uk a hih manin a semlo leh a thu manglo mite pen gawtna kipia pahpah a hih manin a tup a sawm uh pawlkhat zong semzo mah uhhi. Gamsung thuneihna nei uh a hih bangin gamsung hauhsakna leh neihsa khempeuh zang thei, zek thei uh a, vaihawmna pawlkhat bel mualsuah zo sam veve uhi. Kawlgam sunga a mau sep loh ding nasep a sem galkapte in thagum zang a a sepna uh tampi sung pan in a gou hoihlo uh nih pen i buai pih mahmah hi.\nKhuapi (Capital) tuahna- Kawl galkap kumpi in Kawlgam bup khuapi pen Yangon (Rangon) pan in Naypyidaw ah a mau thuneih hun sungin thagum zangin tuah zo uhhi. Thu neihna leh gambup hauhna khempeuh zangin khua thak sat a hih manin khuapi a tuah zo uh suak hi. Gambup thuneihna leh gambup hauhsakna pen a kilawmlohna mun-ah zang uhhi. Gambup mipi a dingin a lem zaw, a hoih zaw hi masa hetlo na pi’n, a mau min ngahna ding leh a mau tupna tangtunna dingin phusuak uhhi. Naypyidaw khuapi pen Kawlgam bup khuapi (capital) in a kizat teisam hangin gambup mipi leh gamdangte a dingin zong a hoih pen le a lem pen hi tuanlo hi. Thu neih hun lai takin thu neihna a khengval a zatna (power abuse) tawh kilam khia khuapi cih ding a suak hi.\nThukhunpi (Constitution) gelhna:- Galkap nasep a sem mite pen thukhunpi gelh ding a kisinsak hilo uhhi. Kawlgam galkapte in a kilawm hetlo, a mau seploh ding nasep dang khat a sep uh bel Gambup ki-ukna ding thukhunpi (constitution) a gelh uh a hihi. Mipi te’n “no sep ding hilo hi” ci’n a gen uh hangin a gen mite mat leh hen tuak zaw a, henkol kibulh zaw hi (mi gilo, galvan tawi gam nuai mite kici zawsop hi). Henkolh a kibulh lo mite pen Kawlgam sungah a om theihnawn lohna dingun bawl in, gam dangah hawlkhia uhhi (Pawl pua lam a tun theihna ding un bawl uhhi).\nMipi buppi a dingin a hoih zaw ding a gen mite pen kinawl khin leh kigal bawl hi. A mau thuzawh ding miteng bek zawn uh a, a mau deihna a thukim pih miteng bek tawh sem uhhi. A mau deihna bang a zui mite bek tawh na sem khawm uh a hih manin mualsuah zo sam uhhi. A hi zongin mi khempeuh huamkim (inclusive) zolo in, tanvo a ngah tuam mi pawlkhat om a hih manin tu hun ciang a kizat tei hangin a mipi tampi lungkim zolo hi. (Mi khempeuh lungkimna, thukimna tawh na sep ding mun khempeuh ah a pian theihloh hangin, mipi a ding a hoih zaw ding leh mipi kisapna a huu zo ding na sep a hih nak leh mipi’n sang thei veve hi.) Galkap nasep pen a gam-ukna leh vaihawmna (administration and executive) hilo a hih manin a mualsuah zawh uh hangin a siamna uh hilo a hih manin hoih kimlo hi.\nNasep khatpeuh ah tua nasep tawh kisai siamna leh kicinna (qualifications) a om den a hihi. Lo kho ding na ngawn pen lo khawlh dan kisin kul a, lo kuan puan (uniform) tawh kithuap kul hi. Lo nasem khat in lo a khawh lai hunsung teng pen lo kuan puan tawh a kithuap kul a, inn a tun kik leh a lo kuan puan teng suah khia in inn om puan a silh a kul ta hi. Tua bangin khuasung vak ding ciang leh biak inn pai ding ciangin puan dang khat kisilh leuleu a kul a hihi.\nMi khat lo kho mi a hih hangin a lo kuan puan suah nuamlo in, inn ah a hi zongin khua sung leh biak inn sungah hong silh den leh, a kim a pam a om mite a dingin mit dong mahmah ding hi. Lokho mi khat in a lo mun ah kizang ding ma pandan, malakzia leh maliauzia ding a siamnate khuasung vakna, or mun dang khat ah hong zat sawm leh hong ki tuak hetlo leuleu ding hi.\nGalkap na sep pen bitna leh daihna (peace and security) a hih manin vaihawmna leh ukna (administration and Executive power) peuh len dinga kisinsak hilo hi. Leitung galkap a sem mite in i gamsung mite ci leh sa, lungsim pumpi bitna leh daihna ngahna ding a kepcing ding a hihi. Biakna lam leh kha lam ah galkap a sem mite nasep in mipite’n Khasiangtho sungah bitna leh daihna ngahna dingin kepcing leh ven ding nasep a hihi.\nGalkap nasep a sem mite in vaihawmna leh ukna (administration & Executive) a neihna mun peuhpeuh ah mi buppi huam zo ngeilo a, a mau deihna bang “a thukim, a lukun” mite bek huam den hi. Khuasung, gamsung leh a kisai khakna mun peuh-ah khasiat muisiatna tawh thu kikhum den hi. I siamna leh i kisinna pen a ma’ mun dingah zat tek ding kisam mahmah hi. Tual Khan Suan (Date: April 26, 2019)\nPrevious: Nasep nading mawtaw hongpia ~ Sia Do Khup\nNext: Natveh/ Siatvat khawlbawl phot ni ~ Cing Van Kim\nMalaysia papi khatin a tanu zawhthawh thutawh buan ahih manin kum 28 thong kikiasak


url: =I thuphate sim dih ni, guai! ~ Rev. Khup Za Go :: ZOMI DAILY\nposted on 15 June 2016 at 7:21 am Lomkholna: Article, Biakna, Khupzago\nI gam i lei haksatna, i minam ginatlohna leh kicinlahna, tuahsiatna leh gentheihna i sut ciangin gui cing mahmah cih thei ciat hang. Tua kawmkalah kei pumpi mahmah tawh Chin State, Mizoram State, Manipur, Assam, Nagaland, Meghalaya leh India gam mun tuamtuam ah ka zin suk ka zin tohna panin leh i minampihte tawh ka kithuah, ka kikholh leh ka holimna panin ei Zo suante pen a hampha, a kampha, thupha a ngah minam khat hi gige hang ci-in ka ngaihsutna, ka muhna khat om hi.\nI tenna, i giahna leitang kimat, kizom diudeu hi. I pu i pate pen China gam pan Kawlzaang ah lal masa hi. Pawlkhat Kawlzaang ah om denin, pawlkhatte pen khat khatin nitumna lam khamtung gam, mualtung ah lalin Mikang kumpi hong khan ciangin tu-a i omna Chin State pan India nisuahna gam leh tu-a Bangladesh gam sunga Chittagong Hill Tract kici leitang dongin i lal hi. Kumpi uk thum – Kawlgam, India leh Bangladesh ci-in i gen daudau hi. Kawlgam sungah zong Thayetmyo, Magwe leh Sagaing Division leh Chin Hills ah i teng hi.\nIndia gamah zong uk khatin om loin Mizoram, Manipur, Nagaland, Assam, Meghalaya leh Tripura State te ah i kikhen hi. Tua bangin kumpi uk tuam ah hong kikhen tham loin uk khat sungah zong state tuam leh district tuamtuamah a kikhen zelzul bang i hih hangin gamlim sungah en taktak lecin i leitang luahna gam pen a kizom diudeu, a kinai ciltel hi cih na tel pah ding hi. Tua bangin uk tuam leh state tuamtuamah i om hangin i gam i lei kizom, kipeh, kinai kawikawi bilbel a hih manin minam khat i hihna mang loin, ci khat nam khat i hihna kitel mahmah hi. Kihawh kikawmna baih hi. I lal kawikawi hangin i minamte omna mun mahah i lal veve hi.\nTua banah khanglui lai hun bang nawn loin tu hun ciangin mawtaw, tembaw, vanleng, meileng lampi hong hoihzawta hi. Gentehnain tu ciangin India gama Zomite omnateng pha kawikawi nuam hang ci lehang vanleng tawh zong Imphal (Manipur) pan Aizawl (Mizoram), Silchar, Guwahati (Assam), Dimapur (Nagaland), Agartala (Tripura) leh Shillong (Meghalaya) pai theih kawikawi hi. Bus tawh zong kipai thei kawikawi a, meileng tawh zong a kipai theihna mun tam mahmahta hi. Kawlgam sung bekbekah zong Tedimte pen Shan State ah, Hakate pen Karen State ah, Falamte Mon State ah, Matute pen Kachin State ah cih bangin i gam kipeh loin tang ten kawikawi kha zen peuhmah hi lehang tu sangin i zawmzaw lai ding hi.\nIndia gamah zong Luseite West Bengal ah, Hmar te Punjab ah, Paite Tamilnadu ah, Thadou Kerala ah, Marate Madhya Pradesh ah, Zoute Kashmir ah cih bangin mi nam dang kawmkalah kikhen zelzul peuhmah hi lehang tu sangin i kituam-etzaw tham lai ding hi. Tuin teng khawm diudeu i hih manin khawmpi pai khawm thei, sang kah khawm thei, zum kah khawm thei i hih manin kimuh nawhin nungak tangval zong kingai-in, zi leh tain kilain, sung leh puin kiman ciltel i hih manin Zo suan i hihna kip semsem hi.\nLeh gen ni cilehang mawtaw, meileng, vanleng, tembaw cihte zang sese loin Pasian hong bawlsaksa i khe, i keng tawh Kawlgam pan India kitung thei ziauziau lel a, Mizoram pan Bangladesh Chittagong Hill Tracts pen khe mah tawh i kawm ziauziau thei lel hi. Gunkuang leh tembaw tawh Kikkoman zong kumpite in a sawt loin bawl ding hi ci-in i za hi. Ngaihsunsun lehang a hampha gige hi hang a, Pasian’ thupha hi cih lohngal gen ding peuhmah om lo hi.\nI minam ngeina leh gamtatzia leh nuntakna kibang hi. Minam khat i hihna tawh i tenna i giahna leitang kizom a hih manin uk tuam, state tuam leh district tuamtuamah i kikhen hangin i inn bawlzia, i lokhawhzia, i puansilh leh gamtatzia kibang kawikawi hi. I an huanzia, i meh bawlzia kibang hi. Tang laiin mim, tang, leh vaimim cih khang a ne ngei ciat i hi hi. Tu khang ciangin buhsih vive mah i ci hi. Zo suante pen Kalate banga puri/roti an-a heng i om kei hi. I tangthu, i tangla, i minam pawi leh laamte kibang hi. Khuado, Pawl Kut, Chavang Kut cih bang kinei kawikawi hi.\nLusei, Thahdo, Hmar, Simte, Gangte, Vaiphei, Falam, Halkha, Kom, Biate, Hrangkhol, Chiru, Lamgang, Ngawn, Mara minam sungah Peng Lam tangthu, Gal Ngam tangthu, Dawikungpu, Lian Do leh Thang Ho, Cing Khup leh Ngam Bawm tangthu cih bangte i nei kim ciat hi. Kawl, Karen, Shan, Assamese, Bengali, Punjabi cihte khawng in hih tangthute na nei het lo uh hi. I tangthu, i tang la leh i thuciin hong kibat ciangin minam khat i hihna kilangin i ki-itna, i kingaihna zong hong khangsak hi.\nKhanglui biakna, upna, kithoih kipaaina a kibang i nei khawm minam i hi hi. Asho, Khumi, Tedim, Khalkha, Falam, Kanpetlet, Lusei, Hualngo, Hmar, Ralte, Biate, Komrhem, Mara cih bangin a mun leh a gam zuiin kampau leh awsuah paulamin i kituam gen teitei hangin i biakna, i upna, dawi leh kau cihte i ngaihsutna kibang kim hi. Tua a hih manin nitumna gam panin Khristian biakna thu, Gospel khuavak a hong kipuak ciangin zong i sang thei pah leuleu hi. I kiim i pamah minam tamzaw tham Buddhist, Muslim leh Hindu cihte in hong lawhkha lo hi. Tua bangin khanglui laiin upna biakna nam khat sungah om khawm i hih manin biakna hangin nawngkaina leh buaina kituakkha ngei lo hi. Tu hun khang ciangin zong i minam leh gam buppi phial maha Khristian upna, zuihna leh Lai Siangtho khat len khawm diam leuleu i hihna hangin ki-itna, kilomkhatna lianpi piang hi.\nBiakna dang Buddhism, Islam, Taoism cih bang a zui i om kei hi. I gamah Lai Siangtho siam i siate Pasian thu peuh hong kisel theih ciangun a kilem lo, a kituambawl peuh i sak leh tua na hi deksuai loin Lai Siangtho a theizaw ding, a telzaw ding a kidem peuh na hi lel uh a, Lai Siangtho thu nutsiat sawm lam na hi peuhmah lo uh hi. 1960 pawlin Zangkong ah ka om laiin Hindi film khatah Muslim upna leh Hindu upna tawh kituak lo thu kihelkha a hih manin Kala leh Kala mah nakpi-in hong huai henhan uh hi. Minam khat hi napi biakna upna a tuamna hanga kisia hi dih zen uh hi. Zomite pen i veka lawki a hi kimlai Khristian biakna ah a kilumlet khin phial bang hi leuleu i hih manin i kamphatna lian hi. Pasian mahmah vaihawm siam sa zungzung ing a, a phunphun, a nuaknuak dingte hi loin Topa a phatphat ding bek mah hi mawk hang.\nI kammal zat pen kihualin, i kampau kinai mahmah hi. Khalkha khua, Aizawl khua, Lamka khua leh Haflong khua-a khangkhia Zo suante pen ni nih, ni thum om khawm, tengkhawmin, kikhawl peuh leh kampau kitel pah lel uh hi. Tanglaiin kampau nam khat a zang ngeisa hi hang a, tu-a mual leh guam in tawmtawma a hong halna hanga kilamdang lel i hih manin i om khop ciangin olno takin i pau i ham i kitel pah lel hi. Khanglui lai hun bang nawn loin tu khang ciangin kikawmna kimatna hong tamta hi. Lampi hong hoih, kikawm kiphakna hong olzaw, hong tamzaw, laipai sim thei ciat kihi simta hi. Tu hun khangnote pen Kawlkam, Kalakam leh Mikangkam nangawn a siam pian vive hong hi ta a hih manun Zopau khat peuhpeuh pen olsa mahmah lel uh hi.\nNidang hun banga r lo thei lo, f lo thei lo, g aw ngah lo cihte pen om nawn lo hi. Tua bang a siam lote pen a khing lua kici lel hi. Ka zin kawikawina lamah Tedim mi Halkha pau siam, Falam mi Lusei pau siam, Hualngo mi Ngawn pau siam, Hmar mi Thadou pau siam, Vaiphei mi Paite pau siam, Gangte mi Simte pau siam, Biate mi Darlong pau siam, Cho mi Asho pau siam cih bang ka mu kawikawi hi. Delhi-a ka lawm Ning Ki bangin Tedim pau a siam bek hi loin Saizang pau nangawn a siam lai hi. Hih bangin khat leh khat Zopau kithei tuah, kizang tuah thei kawikawita i hih manin kampau vaia buaina cihte pen a hun tawh kituakin hong bei lel ding hi. Ka meltheih ngei Lusei khat Lalbuaia kici in Tedim pau siam lua kisain zo la, zawlna awi thei a, dawithoihna phuisamna teng zong thei khin hi. Hnahlan khua Paite tangval nih vai ciah zong khua mual a tun ciangun Lusei pau vive tawh kiho ahih lam uh thei pan uh hi ci-in kigen hi.\nKhanglui lungsim kipua nawn loin tu hun khangthakte in Zo mi khat leh khat pen pau kisin tuah ding a kulna kitheita hi. Khristian lungsim man tawh a ngaihsunte in lah Pasian hong piak kampau khawng kisimmawhsak, kideidanna peuh suahsak cih pen Khristian vai lo lua, kha vai lo lua kisa ciatta hi. Mi piang thak ahi Mikang misawnarite i Zogamah hong pai uh a, i Zolai, i Zo pau hong puahsak uh a hih mah bangin ei zong Jesuh Khrih sungah a piang thak, Kha Siangtho tawh a dim hi’ng a kicite in pau khat peuhpeuh pen theih sawm ding, siam sawm ding kisam hi. I siam loh pen zumhuaizaw bek hi. Pentekoh ni bangin suakta takin zat ziahziah ding hi lel hi. 1960 pawlin Halkha mi Sia James Sangawi in Zangkong khuapi panin Tedim pau, Lusei pau leh Halkha pau tawh Nipi sim thukizakna khat hawmkhia ziahziah hi. Hih bang lungsim pua thei ciat lehang Zo suante in tang kam i cihcih pen hong piang pah ding hizaw hi.\nI minam buppi in Mikang laimal nam khat zang i hih manin hamphathuai lua hi. Kawlgam, India leh Bangladesh gam dong takin laimal kibang Roman Alphabet zang i hih manin kampau i zat ngei loh nangawn zong Lai Siangtho leh la bu pen laimal kibang tawh kigelh, kikhen a hih manin i sim thei pah lel hi. Kawlgamah Zomi Baptist Convention pawlpi sungah kampau nam tampi kizang hi. Ahih hangin gambup khoppi vaihawm ciangin lasak dingteng Halkha, Falam, Tedim cih bang tengkhia uh a, tua pen kisa thei ciat lel hi. I kiho pah thei loh hangin la pen kisa thei pah lel hi.\nMinam khat a hih hangun Bodo minamte pen Assamese laimal a zang pawl leh Roman laimal a zang pawl ci-in pawl nih kisuah uh a, nakpi takin kisia ngei uh hi. Tu nai diakin Meiteite zong Bengali laimal leh Meitei Mayek a deih pawl cih bangin pawl nihin kikhenkha uh a, kumpi vaihawmte nangawn in haksatna tampi tuak uh hi. Zosuante in Roman laimal Zolai suaksakta i hih manin tu huna computer a hong kibawlkhiat ciangin zong nawngkaina om het loin USA, UK, Japan leh Thailand a om Zo mite leh Zogama omte pen manlangin lai i kikhak ziauziau thei pah hi. Zo suante pen innkuan khat i hih mah bangin laimal nam khat zang i hih manin a hampha lua hi hang.\nLai Siangtho nei minam i hi pha diak hi. Leitungbup Lai Siangtho Nasepna lam a saite in leitung kampau khempeuh tawh Lai Siangtho tei ding a hanciam uh hi. Tua pen Pasian thu in leitungbup a zelh baih nading ngaihsutna hi. India gamah kampau 1652 val om ding hi ci-in ki-ummawh hi. Kampau khat a zang mihing tulza tampipi a pha nangawn in amau pau tawh Lai Siangtho a ngah zawh loh laitakin Zo suan sungah kampau khat zang tulsawm ciang khawng bek a pha kampau nangawn tawh Lai Siangtho bup kitei a, kikhen hi. Zopau sawmnih val tawh Lai Siangtho kitei a, kikhen khinzo hi. Pasian in Zo minamte pen Ama gam nasem ding, misawnari nasem dingin a hong puah nuam diak khat a hi ding hiam cih hong ngaihsunsak hi.\nLaipil minam i hi hi. Tanglaiin Zo mite in lai nei ngei a, tua pen savun tawh kigelh a hih manin ui in tuah mangsak hi ci-in tangthu kigen hi. Mikang kumpi hong khan tawh kitonin nitumna gam mah panin Pasian nasem misawnarite hong tung pah hi. Amaute tung panin tu-a i zat Roman laimal pen i ngah hi. I ngahna pen a sawt lama i gen ciangin kum za khat cing pan hi. Tua hi napi-in Zo minam pen laipil, lai siam minam cih theih ding zahin lai lamah mai i nawt hi. Mizoram pen India gamah lai sim thei, lai gelh thei ciangciang ciamtehna ah nambat nihna hi kici hi. Tua bangin Chin State zong lai pil a tamna, sang lam a khangto gama kigen khat hi zel hi. Manipur gam mualtunga om Zo minamte zong lai lam a hahkat, lai pil minam kisuak a, tua hangin kumpi nasepna Manipur pua Shillong, Guwahati, Kolkata, Bangalore, Mumbai, Delhi cih bangah tampi tak i om hi. Thupha ngah minam i hi gige hi.\nHih bangin i ngaihsut ciangin thupha ngah minam i hihna pen gen ding tam semsem hi. Nasep silbawl a hahkat, a citak, a takkhah, a phincil, “hawm sem nungta, nebum si” ci-a a cingh, “zuau in a khap tawn” ci-a zuau a gen nuam ngiat lo, thu manpha leh la manpha a kemcing ngiat minam i hi hi. Tua hi a Topa in leitungbup ah Ama khuavak a tangsak dingin Israel minamte a teelkhiat bangin Zomite zong Ama vangliat nading leh minthan nadingin a hong teelkhit minam khat hi ding hi hang ci-in ngaihsut theih hi. Pasian in a hehpihna tawh Israel minamte a teel hi a, amau a piltuam, a siamtuam cihna hi lo hi. Ahi zongin Israel minamte in a kisaktheih ciangun Pasian in a zat theih loh bangin ei minamte zong Pasian hong hehpihna phawk lo-a ei leh ei khawng kingik, kitawng, kigensia-a i om khak loh nadingin thungenin i kidop ding kisam hi. I thuphate sim dih ni, guai! Khup Za Go\nPrevious: Nu Dim’ Nikhat Hunzat : Women’s Day 2012 Special\nNext: Norway gam leh minam ni taangthu


url: =The Top 40: Russia was in fact ruined.\n« "Are Jewish Voters Leaving Obama? | Main | Chinese-Made Infant Flesh Capsules Seized in S. Korea »\nPosted by gerardvanderleun at May 8, 2012 9:03 AM. This is an entry on the sideblog of American Digest: Check it out.\nBullshit. I knew a guy who pretty much was the Soviet Union in one individual, and he had some talent to go with his bad intentions. After his wife finally left and he had no one left to expertly beast on, he hung himself. Whose fault is that?\nRussia was killed by Lenin and a trainload of Bolsheviks sent by Germany during the Great War to destroy them from within, and nobody blames the Germans. We beat the Russians fair and square, not that they ever played that way.\nIf the Russians are pissed at us, it's not about the Cold War, it's about foisting democracy on them. They loved having the US as an adversary--in the Russian mind it was their sole claim to greatness. That is why Putin is so determined to have us back in that role.\nPosted by: james wilson at May 8, 2012 10:08 AM


url: =Dahna Thu: Dr. Do Khup' Pa in hong nusia taktakmawk ei\nLaizom U leh Nau, Nu leh Pate,\nTu zingin ka naseppih, ka lawmhoih mahmah, Zomi Innkuan USA Thuvaanpi Dr. Do Khup’ Pa, Pu Ngin Za Langh in tu ni (Oct. 31, 2014) ni zankimkhit zingsang lam nai 1:40am pawlin New York a om zatopi khat ah a leitung nuntakna hong nusiata ahih manin, kei leh ka innkuan buppi un ka dah mahmahna thu hong theisak nuam ingh. Lawm Do Khup-te unau tawh Zomi-te khua leh tui vaite ah a sun a zan phialmah in a kithuah ka hi a, amau innkuan sung ah hici bang tuahsiatna hong tun’ciang amau tawh kibang in ka nakhasia mahmah uhhi.\nPu Ngin Za Langh pen kum (64) cingkhin pan a, damlohna hang tawh a hong bei himai hi. A beisa kha nih ka thum a kipan a damloh kipan toto a, a masa lamin lungtang natna, sikhang cihte tawh kibawl in, ahoih lam manawhzel hi. A nunung lam ciangin a damlohna hong kibehlap ihcitam, hong damlokik ahih manin zato kipuak a, a sin na hoih nawnlo cih kimukhia hi. Tua zawh ciang hong thuaklah semsem a, tu’n a bawlpa Pasian in a hun cingsakta in, tawldamna lam a manawh hita hi.\nPu Ngin Za Langh tate teng ahi; ka lawm Do Khup-te unau teng, Pa Suan Sian Mung, Rev. Thang Cin Pau, Nu Nem Deih Lun, Nu Ngai Sian Dim, Tg. Thang En Khai, Lia Luan Ngaih Nuam, Tg. Gin Kam Cin, Tg. Sian Muan Thang leh a innkuanpih teng uhtawh nakpi takin ka dah uhhi. Amau unau teng pen a Pa uh thupha kizom in, Pasian thupha sang mahmah unau hi uh a, Pu Langh hong nusiat laitak inzong New York ah akimphial in om thei uhhi.\nPa Langh tawh hun nunung geelna pen hih lai ka gelh laitak in kician takin kivaihawm thei nailo ahih manin a hun zui in hong theisaksawm ning. Tuaban ah thu ombang teng ZIUSA kipawlna panin zong hong kikokik ding hi.


url: =Siallum Kulh Kumpi Vaipuak A Suana Thu « Nikonghong\nHome » Sizang » Siallum Kulh Kumpi Vaipuak A Suana Thu\nBy Vungh Ko Khai\nSiallum kulh ngal kidona thu sia Independent nga maa ci thada, independent nga zawk zongh in, thu tatuam hu in kison nuam hikale a kison ngam ngawl khinkhian thu hi. Ahihang leitung omzia taw kisai in, tu hun ciang kison nuam a, a tangthu ki at nuam mama tek in, kikin tek luilam ih hikom ka lungdam hi.\nSiallum kulh thu ka ngaisut simin, Chin Affairs (Zo Zum) Chairman Major Son Ko Lian (Aye Aye Lian ii pa) ka phawk hi. Banghangziam cile zum nasep hong zak thei tu Sizang mi kei, ngangno Thang Kho Cin le a P.A. U Suangh Cin Pau bek ka om uh hi. Ama hun sung bup, 1962-1972 dong, zum thuku ahizong, ama private thuku ahizong a vekpi in keima ii sepsak siat ahi hi. 1965 kum kipat, zingsang khat a inn ah hawin thu nam thum ka son pui hi. “U Vum Ko Hau in World War II bo bek lian le Thuklai Sangpi hong phut lian thei zen ahi hu in khansuang limcii khat nga paih hi. Nang zongh khansuang limcii pawlkhat nong phu sak tu sia lawp mama khi hi. Ka U Suang Cin Pau superintendent hong piaksak tan, Siallum kulh le Thuklai-Thaang lam te nii Kumpi vaipuak hong suaksak tan” ci in ka sonpui hi a, ama hong zona ah “Khansuang dei tuan bong na U Suangh Cin Pau sia muang ngawl khi hi. A dangte nii sia dadam in ngaisun tawng” ci in hong zo kik hi. (Remark: Tua hun laitak Kalaymyo, Aung Thitsa yatkuat (quarter) inn khat kumpi in saapsak a, a zing thawna in Army Rum tawm le niangphan hel in a zak laitak hi. Zozumpi ah branch 6 a om sung pan branch 4 ah Kawlte superitendent 4 om a, Rakhine te superintendent khat om hi. Branch 1 superintendent khat awng sia a khua ngei zawkciang Daw Phwa Tin deina taw Kawlpi Laito, Inspector of Post U Maung Ko sia zum branch 1 uk tu in superintendent in kikhan hi.)\nTua thu nam 3 ka sonpui zawk ngei ngawlin Administration branch panin Cultural Branch ah hong piangsak hi. Cultural Branch pan 4 March 1965 ni in zum lai nambat Yaka – 6/5 taw Siallum kulh pua natu estimate sum Ks. 3400/- Cultural Ministry ah kingen hi. Tua ka estimate vawt sia tawm leih sa ahihang, thu konghon photna hi lel zam, damin kizom tato tu zam, a thu zongh kicing ngawl lai hi ci in hmat-chiat (note) hong pia hi. (Ministry ah personal a son sa hi). Siallum kulh puua natu thu le budget estimate thu, Kyi-mone tadensa sungah 14 Sep.1965 ni in hong suak hi Estimate sum Ks. 3400/- sia 27 Sep. 1965 ni in Kalaymyo Post Office panin Deputy Secretary U Ngun To taw ka thuh khawm uh hi. Tua sum Ks. 3400/- basic kivawt phot hi. 1967-68 ciangin sum tampi tak allotment hong kipia a, nasia takin kivawt thua bek dom ngawl, Kulhcing (Darwun) khat hong khan in tu dong thasum hong piaksak hi. Tua zawk kum tam mama kilee et ki nawn ngawl ahikom, a uumna thikkhauling te kisia tham bek dom ngawl, khansuang uumna thingte muat tham in, khansuang tona concrete te laltham hi. A hoi maw phit ahi khansuang uumna thik taw laih tu le a thi teng ii min at thua natu record maan ngawlte a maanin at kik natu theampo bona sia 2009 kum William Lamhno in Lakh 2 hong sik in transport le arrangement teng keima ka si hi. William Lamhno tungah nasia tak in ka lungdam hi.\nTua hi a, Sizang ngam, Khamtung ngam bek hi ngawlin Kawl ngam bup ah a minthang Siallum kulh tangthu sia a maanbel, hun paidan le om dan a dadawl, a khang a khang taw kizui in a tangthu a limcii tatak khat suaksak in kum 125 cinh, 4 May 2014 ni ciangin\nthuthuk tak taw ih pualaak thei tu sia mihing thukan tinghtengh Committee khat in vaihawm thukhensatna kul ahikom, a nuai reference teng sungah, a kihel ngawl lai peuma nong puak tek natu uh hesuak kong ngen hi.\nSiallum kulh taw kisai mi 36 ii phua langui 77 sia 1968 kumin laibu no khat kivawt a, tuasia sung a kihel ngawl lai le, tuasia zawkciang a kiphuak thak la teng zongh nong puak tek lai natu uh in zongh hesuak hong ngen thua ing.\n(Thuklai-Thaang lampi le Sizangkual lampi thu a tuamin kiciamtee hi.)\nSiallum Ngal kidona thu khoptuasa teng\n1. Carey & Tuck, The Chin Hills Vol.1, 1895\n2. Thawng Kho Hau, Zo Khang simna Part-1, 1955\n3. Son Ko Pau (Lt.Col.), Coffee Plantation, 1956\n4. Dorothy Woodman, The Making of Burma, 1962\n5. Vum Ko Hau (Dr.), Profile of a Burma Frontier Man, 1963\n6. သတင္းေထာက္, ေၾကးမံုသတင္းစာ 1965\n7. လူထု ဦးလွ၊ ေသာင္းေျပာင္းေထြလာ ေရးခ်င္ရာရာ 1966\n8. Khup Za Thang (Capt.), Siallum kulh Tangthu, 1969\n9. Vungh Ko Khai, ရွာလ္ လုမ္းခံတပ္ (Siallum Fort) သမိုင္းအက်ဥ္းခ်ဳပ္ 1976\n10. ဌာန၊ ခံတပ္ ကမၺည္းေက်ာက္စာ (ျဖည့္စြက္မွတ္တမ္း 2009) VKK, 1977\n11. Tual Khan Za Pau, ရတ/သမိုင္းဌာနဂ်ာနယ္၊ အတြဲ (၆) အမွတ္ (၁), 1992\n12. Editor, Buanman kum 250 cinh Magazine, 1999\n13. Vungh Ko Khai, ရွာလုမ္းခံတပ္ေဟာင္း သမိုင္း အက်ဥ္းခ်ဳပ္(Siallum Fort), 2000\n14. Vungh Ko Khai, ရွာလုမ္းခံတပ္ သမိုင္း အက်ဥ္းခ်ဳပ္ 2002\n15. Vungh Ko Khai, ရွာလုမ္းခံတပ္ သမိုင္း အက်ဥ္းခ်ဳပ္ (Siallum Fort), 2003\n16. သန္းထြန္း (စကု) ေရႊျပည္သာ ဂ်ာနယ္ အတြဲ (၃) အမွတ္ (၃) 7/2004\n17. Vum Son (Dr.), Zo History, 2004\n18. Son Za Hau, YSBC Silver Jubilee Magazine, 2006\n19. Ngo Thian Tun, Zomi Siamsin Magazine Vol. II, 2008\n20. Thuk Lian, SCC Annual Magazine No.3, 2010\n21. Editor, Limkhai (B) Christian Centenary Magazine, 2006\n22. Thian Khup, C.C.C.N Magazine, 2004\n23. Dawt Sung, ခ်င္းအမ်ဳိးသားမ်ား၏ နယ္ခ်ဲ႕ဆန္႔က်င္ေရးသမိုင္း\n24. Cingh Khan Dim, M.Div. Thesis,\n25. Lian Khai, Article, 2011\n26. ဌာန၊ ေတာင္တန္းေဒသမ်ား၏ နယ္ခ်ဲ႕ ဆန္႔က်င္ေရးသမိုင္း၊ ခ်င္းေတာင္တန္းေဒသ\n27. မန္းညြန္႔ေမာင္၊ ေရွ႕သို႔ ဂ်ာနယ္ အတြဲ (11) အမွတ္ (4), 7/1967\nSiallum Kidona Thu\nThe History of Siyin by Carey & Tuck\nTags: Vungh Ko Khai\nBy thawngno in Sizang, Sizang Taangthu on May 16, 2013 .\n← Pilna Laingil (Human Resource)\tParadigm →


url: =30 March 2019 Dawi-te Hawlkhia ~ MUC\n30 March 2019 Dawi-te Hawlkhia\nMordecai Msimanga, kum 68\nTu quarter sungin Bostwana, Mozambique, Sao Tome & Principe leh Angola gam a nasepnate i za zo hi. Tu-in Zimbadwe gam pan Global Mission nasem khat ii thu i pulaak ding hi.\nGlobal Mission nasem Mordecai in, Zimbabwe gam Nkai khua-ah Pasian thugenna nei-in, tua lai-ah kum 35 a pha meigong numei khat in Mordecai kiangah kiangah va hawh hi. Zingsangsial a thawh ciangin puansilh lo-in khanglo den a, lau pipi-in tho den hi. Meigong nu in amah leh amah zong kithei zo lo-in, lamdangsa-in Mordecai kiangah a thupiangte va pulaak hi. Mordecai in tua bang thupiang za ngei hi; ahi zongin bangci bang hiam cih pen tel zolo hi. Dawi nasepna ahihlam theitel hi. Numei kiangah “ Khrih na um hiam?ci-in dong hi. Na up leh thungen ding hi hang, ci-in hopih a, Khrih in na thuak gimna panin hong damsak ding hi, ci-in pulaak hi.\nTua numei in Khrih, Honpa leh Tanpa-in sang a, pawlpi mite in ni 3 sung thungetsak uh hi. A ni 3 ni ciangin Mordecai in tua numei bangci hiam ci-in va dong hi. Ni 3 sung bang mah piang lo hi; hoih ing. Zingsang ciangin ka puan kisuah nawnlo hi,” ci-in pulaak hi.\nTawlkhat khitteh tua numei kituiphum hi. Tua a kipan dawi in bawlsia nawnlo hi.\nZimbabwe gamah dawi vei mi tampi om hi. Mordecai in Adventist om nai lohna munte-ah thugen in, dawi vei mi tampi tuak kha hi. A nasepna Matopo huam sung khua khata om Sunday biakinn ah thugen dingin kisam hi. Tua munah khuk natna nei numei khat aa ding thungetna nei hi. Jesuh min suangin ci-in thu a nget ciangin tua numei in lei-ah tuksuk hi. “ Tua a kipan dawi in tua numei sung pan pusuak khia hi; tua khit zawh bang mah natna nei nawn lo hi. Mordecai in kum 68 pha khin a, tua dawi-vei in damna ngahin tu-in Adventist sungah kituiphum hi. Mordecai in dawivei mite kiang bek hi lo-in, 2007 a nasep a kipan inn khat khit inn khatah pai-in, Sabbath thuman leh Jesuh hong kum kik ding thu pulaak kawikawi hi.\nTua bangin a nasepna panin mi 16 kituiphum uh hi. Pawl dang pastor khat zong SDA sungah kituiphum a, SDA pawlpi khat kiphut thei suak hi. Mordecai in Zimbabwe leh South Africa tawh kigamgi khua khatah kumpi sanginn khatah Pasian thugenna nei a, tua sungin dawi vei mi 8 damsak hi. Tua bangin Pasian thugen a neihna-ah singlamteh tungah Khrih kikhai lim a muh lianleh, kum 48 a pha dawi vei numei khat thakhatin diangkhia-in inn pua-ah taikhia hi.\nKikhop man khit ciangin tua numei in sanginn nunglam mun khatah na lum hi. Taangvet lo-in misi bangin om a, inn sung lutpih kik uh a, sualtungah lumsak uh hi. Mordecai in numei 10 kim bang kaikhawmin, lasakna leh thungetna nei khawm uh hi. Jesuh thu a gen laitakun tua numei hong tho-to vat kik a, kitom gawp, sual tungah kisuk gawp hi. Dawi in nusia nuam hi, ci-in Mordecai in gen hi. “ Thu i ngen ding hiam” ci-in Mordecai in a dot ciangin tua numei in bangmah dawng kik nawnlo-in, sual tungah tanglo-in omcip hi. A sungah dawi om lai hi,cihna hi, ci-in a gei-a omte kiangah gen hi.\nPawlpi mite in lasa-in thungen kik uh hi. Jesuh min a lawh uh ciangin tua numei in hong thoto-in sual tungah kikhuk gawp leuleu hi. “ Thu i ngen diam,” ci-in Mordecai in a dot kik ciangin, tua numei in tanglo-in omcip kik hi. Tua bangin nitak 9 pan kipan zingsang nai 3 dong lasa, thungen uh hi. Giat vei bang lasa, thunget khit uh ciangin tua numei in Mordecai kiangah thungen ding in sawl hi. Tutna tungah tu-in tua numei in “ kong it Jesuh aw, dawi vei-na pan damna nong piak manin ka lungdam lua hi, ci-in kiteltakin hong pulaak khia hi. Nangma kiang kong pai hi; kei hong huh in. Hih mite bangin nangma nasem dingin hong thahatsak in, ci-in hong paukhia hi.\nTu-in tua numei in SDA pawlpi sungah om a, deaconess sem hi.\nTu quarter leitungbup Sabbath School sumpi, Mozambique gam leh Saotome Prince gamah kipuak ding hi.\nNung Sabbathin zaksaksa om bangin Sabbath 13 a cin ni, tu Sabbath, sumpi khiat ngei zah thum khiat ciat dingin i kihanthawn pha kik hi.


url: =Nunna Zaitha ~ JK Kam :: ZOMI DAILY\nNunna Zaitha ~ JK Kam\nposted on 16 June 2016 at 6:02 pm Lomkholna: Article, JKKam\nNaupang pasalno khat pen aneu tung a kipan in a ” leitung ah mi kamsia pen pa hi ing” ci in ki ngaih sun hi. Thagui natna nei a hih manin a khe hoihlo in, a ha te zong ki thuap ngeingai in kikim hetlo hi. A khangual pih naupang dangte lak ah kihel ngam ngeilo in a mah bek tang om den hi. Sang a kah ciang siate in lai a dot ciang zong dawng ngei mello in kuncip thei hi. A mah le mah mi bang kisa lo lua ahih manin thanem den hi.\nKhua khal hun bei in tuk hun hong ki pat kuan hun ni khat ni in, naupang pa’ pa in a vengte kiang pan a ngah singnote la in a tate khat in kukung khat ta inn nung huan sung ah suan sak hi. ”Hih sungno te hoih tak a khansuah thei penpen pahtawina letsong kong pia ding hi”, a pa in ci hi. A pa i pahtawina a man zong ngah nuam mahmah hi. A hi zongin a sanggam te in thalawp takin singno a suan laitak un aman bangthu hong ngaihsun laizang hiam cih leh,”ka singno suan bel a sawtlo in vul in si kik pah lel in teh” cih hong ngaihsun laizang hi. Tua a hih manin khat vei nih vei khawng bek tui buak in en kik zun kik nawn mello in nusia dildel lel hi.\nTawl khat khit ciang asing kung suan a va et kik leh, hoih pha takin khangin hing sitset atehno hong selin a sanggamte singno’ sangin khang zaw ahih lam amuh ciangin lamdang sa lua mahmah hi. A pa in zong a kamciam sa om bangin pahtawina tua naupang pa apiak kawmin, ” nang pen na gol ciangin singno lam pilna anei milian khat suak ding hi teh” ci in pahtawi in tha pia hi. Kipak mahmah in tha hong lawp ahih manin tua ni a kipan amah bek tuam om nawn loin a lawmte lakah hong kihelngam ta hi.\nNitak khat ihmu theilo in, tawlet (window) hongin khatang silsial a et kawm in, a sangsia pa gen ngei ” singkungte zan hunin khang ” cih thu hong phawk kha dihdih ahih manin a lupna pan thokhia in a singkungno suan en dingin inn nuai tuak suk hi. A singkung no kiang a tun madeuh in mi liim khat mu a, kua hi ding hiam ci in a etet leh, a pa na hi in ama singno suan pen abul pan puah a leiza pia a na a semsem na hi gige hi. Tua tak ciangin, ”ka singno suan a si ding a ka ngaihsut hong khangcingna pen hi dan hang ai ve maw” cih phawk in, thupiang khempeuh damdam in a ngaihsut kikkik ciang, a pa’ itna hong phawk a, a lupna tung pan ihmu thei nawnlo in zantha pai hong kap ngekngek hi.\nHunte damdam in hong kikhelkhel a mibanglo naupang thanempa zong singno lam mipil misiam hong suak lo bilbel hi. A hi hangin amah pen a 32na USA president hong suak zen mawk hi. A mah pen ”leengsawn tung tuang kawm a thu van zo pa” cih a pawhtawi gentehna na ngawn hong ngah hi. A min in ”Franklin D. Roosevelt” a hi hi.\nKum 12 a phak lai tak a ” Itna in nuntakna a ding in a hoih pen leiza hi” cih a pa’ kammal khat hangin ” Itna in nuntakna a dingin a hoihpen thaza” hong suak a hih manin tua ”ITNA” hangin a vulcip a maimang ding kimlai in leitungbup i belh le suan, gam thupi pen khat i president (kumpi) ciang hong suaksak to zo mawk hi.\nITNA IN I NUNTAKNA A DINGIN A HOIHPEN THAZA HI.\nLaisim mimal kim tung pan in mi a thahatsak itna kammal a gen khia thei tek dingin Pasian in thupha hong pia tek ta hen! Deihsakna le thangah mahmah na tawh, JK Kam (ITNA LEIBA)\nPrevious: Zomi ten Joshua kisam\nNext: Zomi sungah khelhuai ngeina le ngaihsutzia hoihlo pawlkhat\nZomi te’ Zudah Siakazoh i hihkhak ding lauhuai\nKL, Wangsa Maju vengsung ah Motorcycle tuangin sum asuhsakzel guta mi 2 kiman\nTedim khuasung innthak kilam te thunei te’n en kawikawi


url: =DR. DO KHAM - ZOMI AKSI TAANG LAI MUALLIAM TA!!!\nDah lua ing ei,Ka Pasian aw...!!! Na salua ing ei,Ka lungzai aw!..!!!\nThu kizak te amanlo leh a ki uanggen, a ki patauh gen om theizel ci in upnoploh luat manin mi tampi ka dot leh a taktak mah a gen uh na hi mawk ve uh e le...,\n"Sia Do Kham in hong nusia" ki ci tek mawk...Nu aw..!!! Pa aw..!!!\nIt leh ngaihten hong nutsiat cianga a luang ngeina khitui bang ahilo lungsim kilokgawpin, patauh linglawngna tawh kigawm dahna, manpha sak mana itna leh thupi sak mana zahtak piaknate pan a hong phulkhia khitui taak kham zo pak kei mawk ing ei....,\nKei khek theih hi leh nang taangin kei kiphal zaw sing e maw U aw..!!!\nTheikhol thei hi leeng nong vaikhak nop tam ngel ding hi ven maw... U aw...!!!\nNong totnop leh nong hilhnop te ken koipan za nawn ding ka hia... U aw...!!!\nNang maban hong zom zo pak kei si nung e maw U aw...!!!\nNang hong suun mi tampi hong piankhiat nading a kituh khaici hong hi beek aw maw U aw...!!!\nNang hong nusiat hangin nang tungpan ka ngah uh;\n@ Thusia pen thuhoih tawh na zawhna\n@ Na thuakzawhna leh na cihtakna\n@ Mi na puahnopna leh na pattahnopna\n@ Mi na deihsakna leh na laptohna\n@ Mi na huai zawhna leh mi na itkim zawhna tein nang nungah na lianpi tampi sem lai ding hi.\nZomite in minam dangte ih batzawhna ding kal tampi takin kisam lai a, Zomi in nang bang makai hoih kong neih khak uh, leilu leitaw ah mangvom mangkang milian misiam tampite maiah Zomi bup ii maitang ZOMI AKSI, nangma banzal tawh a sawtlo khat ciang Zomi ih sunmang teng hong tangtung ding ih lamet hi ven mawtaw, na banzal kua in cikciang kong zom zo mah uh tam maw, ko bek ki muang nai kei si ung e maw...,\n25 September, 2013 (Wednesday) nitak nai 3 kiim pawl, ZOMI GOSPEL CONCERT USA 2013 ih man khit Town-Gospel ih paina, Tulsa - Saint Louis kikal lampi tungah mawtaw na hawl kawm a nong gen, ¨Pasian in hih ciang hong sepsak zong ka khang khat adingin lungkim ta ing....¨, na cih mah bangin, mihing khat ii septheih ding lak pan a lungkim huai mahmah in gam leh minam leh Pasian ading nalian tampi sem khin zo na hih manin nang tungtawnin Zomite mi hampha a suak thei hi ung.\nNuntak man a nei taktak hi ciai...!!!\nNang hangin angtangin, Lungkim mahmah ung ei...\nNa hoihna ciamkha ngiat a,\nDahna leh pahtawina khitui hong luan!


url: =A khangtote gamtat dan ~ Hau Za Cin :: ZOMI DAILY\nposted on 9 January 2016 at 10:25 am Lomkholna: Article, Hauzacin\nFrench mipi in etiquette thupisak mahmah uh a, English te in manner thupi sim mahmah uh hi. A theipen, a siampen, a zangpen, a ciingpen cihna hilo in mite gamtat luhek zia i muh ciang i etteh ding zong om hiveh aw i cih hun om a, tuate phawk kikkik na dingin kong zawng singmat suk gawp ding hi. Kei theihna ciangah kei khanna kim leh pam pen leitungah a khangto pente mun leh tenna hilo cih ka tel hi.\nTua manin khuapizaw ka zin ciang ka kisin ding ka mu thuah zel hi. Minam dang ka tuak khak ciang ka etteh ding na omzel a, ka kisin zel hi. “Eh, tua bang hizaw maw” cih hun tam hi. Khua leh tui peel a gamvak khiat pen meetna tampi om a, eima khua ah nuamtak sa a i om hunte i phawk vangvang hun zong om hi. I khualzinna leitung kici hiven, tuakkhak thu themthem kikum leng hilo dia.\nTuipi gal kan a civilization huih dik masa, kalsang suan masa minam lakah i bual khak sunsun ciang seem… i kisin ding diil keei hi. A lamsau i theihpak loh Auto-Teller Machine cihna a hileltak ATM khawng pan sum hong pusuak deldel ciang lungsim hong tawldamsak mahmah napi i ngaihsutna zong hong vaksak gawpgawp sa mawk ing. Amau vanzat sang a nuntakzia, a gamtat zia uh hi lungsim hong sausak!\n1. Lamgei ah zun thak pen khualam ah phamawh hetlo napi gamlam ah kizang thei hetlo hi. Zang ngei ung cih zong kigen nuam phalo hi. Amau a thakna ding mun kibawl ah thak ding hi cih ngaihsun uh a, tua bang tawh na khangkhia uh ahih manin a tuabanglo pen lamdang sa uh hi. Tua pen a kilawmzaw na hi takpi hi.\nUtna peuh ah lamphung lam ngat pahpah pen uital zunthak lua deuh a, khua lam ah zong tua bang zang thei leng ‘A Khangtote Gamtat Dan’ a zui kihi dinga, ei zong a khangto hi ding hi hang. Zunbuk ah khutsilna ding tuikai om pahpah a, tua ah sillo a pusuah pen ‘mawhna’ ahih loh hang mawhna zaha khialhna in ngaihsun uh hi.\n2. Awnghawh ciang en nidangin ciangkang kizanga, tuhun ciang tui kizangta hi. Tuipi gal gamte ah ciangkang zanglo, tui zong zanglo, laineel (tissue paper) zang uh hi. Tui zah in a siang taktak diam, themcik a banglai kha diam cih hong ngaihsun sak hi. Mikang nungak, sen nungak ngo deldal siang kilhkelh a kimu, a mai a vun khawng uh no sitset te zong laineel mah a zat uh leh, guai, themkhat a bang kha laitam cih khawng e… ha ha ha…\n3. Annek ciang khualam ah bel khut mah tawh kibak ziahziah lel in, ciamnuih siamte bangin ‘pianpih sikkeuka’ ci ziau lel in nop mahmah lel hi, khut dim in ann bak leng gil zong dim hanhan. Ahi zongin gamlam ah mite in khut tawh ann na ne nawnlo, sikkeu, sikkeuka, temta, ciangkang cih khawng tawh na hih setset mawk uh in, ei a zat ding hong nuampha mello hi.\nVoksa ngial bang bel khut mah tawh deihtak hum dingin tua ciang ne leng limdiak se hi. Amau gam lamah tuate zat theihloh mawk in ‘gilvah’ hi pong in, ‘lim mahmah’ cihna ding a limna teng kikantan kha hi. Ahi zongin ‘ki khua ah zin ki nek ne’ cih phawkloh lah phamawh mawk hi.\n4. Lengla do ciang amau gamah kitutpih, kihoho, ciamnuinui cih khawng om mello in, khua lam ah bel sun thapai zong hun kinei lel ahih cianga kigualnuam mahmah lel hi. Ei zong mi kiangah vak nuam hileng ut banga kivak theilo, mi zong ei kiangah hong vak pahpah ding uh kideih khollo, eimah beka hun zat nop hun cih khawng kithupisak ta himawk in, ‘zin leh leng’ pen hilhkholh, theihsak masak ahih kei leh kideih masa khollo hi.\nKhua lam banga annek lai tuak leh ;hong nekpih vuau; cih ding hipahpahlo ahih cianga kimawkvak mello hi. Cimvak, cimphawng cih bang kitamzat thei khollo hi. Tua bang ahih leh mi kiangah hilo in sumbuk khawng, niangtui zuakna khawng, tui bualna mun khawngah hun zat ding na hizaw mawk hi.\n5. Kizep dan zong khualam ah bel a taw kiphopsa zong kizangzang lel in, a liah ding teng a kidawk kei nak leh, gam lam ah bel tua bang kizang theilo hilo napi kizang utlo himawk hi. Amau gam ah amau tua bang a zatloh uh na sawtta a, ciamnuih bawlna, leh a tuam vilvel a zat utna ahih kei leh ngeina in na zang nawn mello uh hi. Puansilh ding zong a mel kituak ding na khinkhai mahmah citciat uh a, a kituaklo silh ding ut mello uh hi.\nTua pen a min phuak siamse uh a Fashion ci se uh hi. Khua lam ah bel a san i neih leh asan silh, a kang i neih leh a kang silh, a vom i neih leh a vom silh hi mai a, ol mahmah hi. Bang hang i nuntakna hamsa sak ding i hiam? A kilawm, a kituak, a siangtho, a limci ding zonna, lunggulhna, deihna leh hanciamna hang hi. Tampi om hi. Gen khin zo pak kei ni. Tua bang hun ciang bangcih ding?\nEtiquette leh Manners:\nEtiquette in ‘bang puan silh ding’ cih hong hilh a, manners in a silhlo na lawmte kiangah ‘bangcih ding’ cih hong hilh hi. Mopawi ah pyjamas silh in kihel lecin hong kilawm hetlo ding hi. Suit and tie hileh bel hong kilawm pah setsat hi. Kikhopna ah nasep puan tawh kuan biambuam lecin a kilawmloh mah bangin nasepna ah biakinn puan tawh kuan lecin kilawm tuanlo hi. A dan om cihna hi. A mun leh a hun om cihna hi.\nSen te zatdan ah annekkhop ciang a kham nunung penin ankuang a zuut ding ciang midang kiangah ‘nang gai in’ ciin pia masa ding hi kici hi. Midang pia masalo a amah bek in gaihsuak pah pen ‘uisan’ vai ci uh hi. Kawlte ngeina ah annek ding ciang kianga te suah masak ding pen ngeina hi. Tua zuilo a an bak pah pen ‘uisan’ vai hileuleu hi.\nAmerica te dan ah zinpa in ann a kilui teng a gaih teitei ding hi. Ahang – ann kilui, ann kipia pen lim mahmah hi cih lahna ding hi. Tua te pen etiquette hi a, ‘ngeina’ ahih kei leh zuih teitei ding, zat teitei ding ahi hi. Inn lamah zong tua bang om mah veh aw, bang teng ahia? Ankuang ah upa pen in an a bak mateng kuamah in bakloh ding, ute tutphah pia ding, etc. Etiquette tampi khualam ah zong om hi.\nZuih teitei ding, ngeina, zatdan, code of conduct hilo in, ngaihsuttawm thusiamna tawh a kilawma gamtat ding ahi hi. Mikhat in na hong pia, ‘lungdam’ cih pen gen teitei ding cih omlo hi, ahi zongin cihloh pen thusiamloh vai, ngaihsun theihloh vai ahih manin ‘manner neilo’ cihna hi. Mawtaw sungah putek khat ding in nang tu kenkan cih kilawm lo a, na tutna awn lecin tua pen ‘manner’ hi. Thusiam taka nungta cihna hi. Nek ding hong kilui pen lim in lim kei taleh ‘lim sa ing’ na cih pen a luite lungdamna hi a, lim nasa kei phial zongin thusiamna hi in ‘manner’ ahi hi.\nEtiquette leh Manner zangsiam peuh leng khualam hi hen aw, gamlam hi hen aw, koi lai koi gam ah kihtak ding, nopmawh sak ding omlo hi. I theihloh a om leh theihsawm ding, i sinloh a om leh kisin ding hibek a, i theihsa i sinsa pen zatzat ding hilel hi. Tuate in mite mai leh eima nuntakna ah lungdamna, lungnopna hong pia hi.\nSin nuam, theihsawmlo a ‘ko cih dan hi kei’ cih lungsim a om leh bel koi mun koi gam peuh ah maizum kituak thei a, maizum i theih kei leh zong mite in hong nuihsan thei ding hi. Theihloh pen haina hipahlo a, theih theihloh, zuihtheihloh, kisinnoploh cihte pen haina namkhat hithei hi. A haite pahtawina omlo a, a pilte kipakta in ki etteh hi. Hau Za Cin\nPrevious: Tg. Pau Lawm Khual (Ngente, kum 24) sihvui hunbawlna\nNext: ZAM Thupuak :: 10 January 2016 (UNHCR Meeting kinei)\nPu Sakuh le Gul hon te Night Club\nHi thei veh aw ~ Tdkhen\n2015 kum Zomi te kipumkhatnang’ kalsuan zia ding


url: =ZAM Thupuak :: 01 May 2016 :: ZOMI DAILY\nposted on 1 May 2016 at 4:06 pm Lomkholna: News, Newsletter, Refugee, ZAM, Zomi\nChief Guest: Australia pan Pu Zokhai (ZAM Founder) zong hongki helding hi.\nBatu Arang aom ih Zomi pih cina te kiveh\n22 April 2016 ni in NewLife 4U Ministry leh Sia Daniel Vum Khan Mung tawh kikop in Batu Arang, Perch 1, pasal koihna leh Perch 2, numei koihna a om ih sanggamte kiveh hi. Hihmun pen ACTS te thusiamna tawh damlo eimi tampi tak hong kepsakna mun ahihi. Hih mun panin lamet om nawn lo cina tampi takin damna ngah uh a, nasep zomkik thei uh hi. Tulaitak in Perch 1, Pasal koihna ah ih Sanggamte 5 om uh hi.\nMang Do Sut – Lomzaang\nEn Lian Khai – Muizawl\nPau Lam Khai – Khampat\nHang Za Khual – Nahnuai\nPau Gen Thang – Khuadam\nPerch 2, Numei koihna ah;\n1. Syamah Cingkuak – Tuimui.\nHih a tunga ih pulaakte a sanggam leh khuapih lakah a thei nai lo na om khak uleh cihna tawh hong kipulaak hi. A veh nuamten kiveh den thei lel hi. Ahizongin amun a thuneite zaksak kholh kul ahihmanin ZAM panin Siamah Ngaih Hau (010 823 0571) tawh na kithuza hamtang un. Batu Arang a cina kikoihte pen lungleng khuangai thei mahmah uh hi. Amun gamla ahihman in cina veh a pai zong kikhaat mahmah hi. Bangmah ih puak zo kei zongin thunget sak, lasak pih, holim pih leng lungdam mahmah uhhi.\nDamsiang theimello in lunghimawhna tuamtuam naneih leh ACTS ah sum beilo in HIV natna ki sitsak theihi. Monday, Tuesday leh Friday zingsang nai 9 pan nitaak nai 3 dong ki sitsak theihi. Adiakdiak in zineiding, pasal neiding te bangin HIV natna sitcian masaleh hoih mahmah dinghi. Nu leh pa te hangin HIV lungno angah omthei hi. Contact nading Sia Khual Ph: 016 267 9248\n02 May 2016 ni UN Zum kikhak dinghi\nNasep Interview ding zaksakna\nThe Loaf Bakery pan Boss te 04 May 2016 Wednesday ni 10am hun in ZAM zumah Interview bawlding in hongpaiding ahih manin, min piasa khempeuh ahunlap in hong tunsawm un.\nChristian Nuntakna ah a kisam theihhuai thute, Laimai 231, Laigelh Daniel Kauffman, Lailet Rev. Langh Khan Thang (D.Miss), ZAM zum ah bukhat RM10\nDarkhai Unau Malaysia kipawlna panin ZAM Thupuak panpih nading in itna, veina leh deihsakna taktawh phaltak in hong piakhia ahih manin lungdam mahmah hi.\nTg Lian Za kim, Hautong beh 27 April, 2016 (Wednesday) in suak a, a suahni 10:00pm hun in Ampang zatopi pan hong beisan hi. Tg. Liankim pen Limkhai Khua Pa Hau Suan Sian Muan Pau leh Nu Zen Deih Lun Phaiza khua te tapa hi a, a nu leh a pa ZSM member a hihnazui in hanmual kitang sak hi. A nutsiat innkuan pih te tawh kibang ZAM zumpi pan in dahpihna I pulak hi. A lamdang Topa’ Khasiangtho in hong ompih tahen. Amen\nZAM Card tawi te kimat kihen atuak na omkhak uhleh: Sia Tuangpu: 016 254 4093, Sia Go Mang 018 202 1216\nUS Embassy pan Visa 93 Contact ngahlo te\nUS gam atungsa azi apasal te’n Visa 93 or I-730 Form tawh asap uh ahi Applicant mi pawlkhat US Embassy pan Contact ngahlo ahih manin ZAM Palai te tungah hong zasaksawn uhhi. Zomi veve amin gelhzia atuamtuam zong omthei ahih manin, avekmah in hong suaksak ung. A theikha te’n phone 018 354 2927 ah hong zasakpah un.\nPrevious: Tulaai Leitung Thuthang Tuamtuam Updates April 30, 2016\nNext: A kitheilo naupang kum 13 gual khat Laaitui ah hong tung